cyanic-selkie/wikianc huggingface dataset:
ബോംബോ
വലത്ത്‌|ലഘുചിത്രം|ആട്ടിൻതോലും തടിയുമുപയോഗിച്ച് നിർമ്മിച്ച ബോംബോ വൃക്ഷങ്ങളുടെ തടി തുരന്ന് ആട്ടിൻത്തോലോ പശുത്തോലോ ഉപയോഗിച്ച് കെട്ടിയ താള വാദ്യമാണ് ബോംബോ. അർജന്റീനിയൻ സംഗീതത്തിൽ വ്യാപകമായി ഉപയോഗിക്കുന്നു. യൂറോപ്പിലെ പട്ടാള ഡ്രമ്മുകളിൽ നിന്നാവണം ഇവയുടെ ഉദ്ഭവം എന്നു കരുതപ്പെടുന്നു. വാദ്യത്തിന്റെ തല തോൽ നാരുപയോഗിച്ച് കെട്ടി മുറുക്കുന്നു. വാദ്യത്തിന്റെ റിമ്മിലും തലയിലും ഒന്നിടവിട്ട് തട്ടിയാണ് ശബ്ദമുണ്ടാക്കുന്നത്.
ഗൗരി (ചെറുകഥ)
thumb|150px|right|ഗൗരി ഉൾക്കൊള്ളുന്ന കഥാസമാഹാരത്തിന്റെ പുറംചട്ട ടി. പത്മനാഭൻ എഴുതിയ ഒരു മലയാളചെറുകഥയാണ് ഗൗരി. യൗവനത്തിന്റേയും മദ്ധ്യവയസ്സിന്റേയും ഇടപ്രായത്തിലുള്ള രണ്ടു വ്യക്തികൾ തമ്മിലുള്ള ആർദ്രവും പക്വവുമായ പ്രണയമാണ് ഈ കഥയുടെ പ്രമേയം. "പ്രണയത്തിന്റെ അധരസിന്ദൂരം കൊണ്ടെഴുതിയ കഥ" എന്ന് സാഹിത്യനിരൂപകൻ കെ.പി. അപ്പൻ ഇതിനെ വിശേഷിപ്പിച്ചിട്ടുണ്ട്. കലാകൗമുദി വാരികയിലാണ് 'ഗൗരി' വെളിച്ചം കണ്ടത്. താനെഴുതിയ കഥകളെല്ലാം തനിക്കു പ്രിയപ്പെട്ടതാണെങ്കിലും 'ഗൗരി' കേവലം ഒരു കഥയെന്നതിനുപരി, തന്റെ "ആത്മാവിന്റെ അംശം" തന്നെയാണെന്നു ടി. പത്മനാഭൻ വെളിപ്പെടുത്തിയിട്ടുണ്ട്.
കാലബോധം
ഉയർന്ന ഉദ്യോഗങ്ങളുമായി വ്യത്യസ്ത സ്ഥലങ്ങളിൽ ജീവിക്കുന്ന ഗൗരിയുടേയും, കഥയിൽ പേരുപറയാത്ത പുരുഷസുഹൃത്തിന്റേയും പ്രണയത്തിന്റെ കഥയാണിത്. താന്താങ്ങളുടെ ജോലിസ്ഥലങ്ങളിൽ നിന്ന്, ഒഡീഷയിൽ ഗോപാൽപൂർ എന്ന കടലോരം സന്ദർശിക്കാനെത്തുന്ന അവർ, പ്രഭാതത്തിൽ സൂര്യോദയം കാണാനായി കടലോരത്തു പോകുന്നതാണ് കഥയുടെ സന്ദർഭം. ആറുമാസത്തെ ഇടവേളക്കു ശേഷം പരസ്പരം കാണുകയായിരുന്നു അവർ. ഗൗരി ക്ഷീണിച്ചിരിക്കുന്നതായി കണ്ട അയാൾ അതിന്റെ കാരണം സ്നേഹപൂർവം അന്വേഷിച്ചു. പൊതുവേയുള്ള ഉത്സാഹക്കുറവും, കാലത്തെക്കുറിച്ചും വയസ്സിനെക്കുറിച്ചുമുള്ള ബോധത്തിന്റെ അലട്ടലുമാണ് തന്റെ പ്രശ്നമെന്ന അവളുടെ മറുപടിയിൽ വേദനിച്ചെങ്കിലും അയാൾ അവളെ ആശ്വസിപ്പിക്കാൻ ശ്രമിച്ചു.
പലാവു ഡെ ലാ മ്യൂസിക്ക കറ്റലന
സ്പെയിനിലെ കറ്റലോണിയയിലെ ബാർസെലോണയിലെ ഒരു കൺസേർട്ട് ഹാളാണ് പലാവു ഡെ ലാ മ്യൂസിക്ക കറ്റലന (സ്പാനിഷ്: പാലസിയോ ഡെ ലാ മ്യുസിക്ക കറ്റലന, ഇംഗ്ലീഷ്: പാലസ് ഓഫ് കറ്റാലൻ മ്യൂസിക്). കറ്റാലൻ മോഡേണിസ്റ്റ രീതിയിലാണ് ഇത് ശില്പിയായ ലൂയിസ് ഡൊമെനെക് ഇ മൊണ്ടാനർ രൂപകൽപ്പന ചെയ്തത്. 1891 ൽ സ്ഥാപിതമായ ഒർഫിയോ കറ്റല എന്ന കൊയർ സൊസൈറ്റിയാണ് ഇത് നിർമ്മിച്ചത്. 1905 നും 1908 നും ഇടയിലായിരുന്നു ഇതിന്റെ നിർമ്മാണം. കറ്റാലൻ സാംസ്കാരിക മുന്നേറ്റത്തിന്റെ ചാലകശക്തിയായി പ്രവർത്തിച്ചത് ഇതായിരുന്നു. ഈ മുന്നേറ്റം റെനൈക്സെൻക (കറ്റാലൻ പുനർജന്മം) എന്നറിയപ്പെടുന്നു. 1908 ഫെബ്രുവരി 9 നാണ് ഇത് ഉദ്ഘാടനം ചെയ്യപ്പെട്ടത്.
ഗൗരി (ചെറുകഥ)
ചിത
ഗൗരിയുമൊത്ത് കടലോരത്തേക്കു നടക്കുമ്പോൾ അയാൾ, ആറുമാസം മുൻപ് നേപ്പാളിൽ അവളോടൊത്തു നടത്തിയ ഒരു യാത്രക്കിടെ കാഠ്മണ്ഡുവിലെ പശുപതിനാഥ ക്ഷേത്രം സന്ദർശിച്ചതോർത്തു. ക്ഷേത്രത്തിനടുത്ത് ബാഗ്മതിയുടെ കരയിലെ ചിതകൾ അവർ കണ്ടിരുന്നു. "മുക്കാലും കത്തിത്തീരാറായ ശവങ്ങൾ, കത്തി പാതിയായ ശവങ്ങൾ, തീപിടിച്ചു തുടങ്ങിയ ശവങ്ങൾ, തങ്ങളുടെ ഊഴവും കാത്ത് നദിക്കരയിൽ വിറങ്ങലിച്ചു കിടന്ന ശവങ്ങൾ" എല്ലാം അവിടെയുണ്ടായിരുന്നു. അന്ന് എരിഞ്ഞടങ്ങിക്കൊണ്ടിരുന്ന ശവങ്ങളെ നോക്കി "എല്ലാം മറന്ന് ചിത്രത്തിലെന്ന പോലെ സ്തബ്ധയായി നിന്ന" ഗൗരിയുടെ രൂപം അയാളുടെ മനസ്സിൽ മാഞ്ഞുപോയിരുന്നില്ല. എങ്കിലും ആ യാത്രയിൽ തന്നെ അന്നപൂർണ്ണയുടെ തണലിലുള്ള തടാകത്തിലെ ദ്വീപിൽ ചെലവഴിച്ച ദിവസങ്ങളിൽ അവൾ സന്തുഷ്ടയായിരുന്ന കാര്യവും അയാൾ ഓർത്തു.
പലാവു ഡെ ലാ മ്യൂസിക്ക കറ്റലന
പ്രധാനമായും സൊസൈറ്റിയാണ് ഈ ഹാൾ പണിയാനുളള പണം ചെലവാക്കിയതെങ്കിലും ബാർസെലോണയിലെ പ്രധാന ധനിക വ്യവസായികളും ബൗർഗിയോയിസിയും പണം ചെലവാക്കിയിട്ടുണ്ട്. 1909 ലെ കഴിഞ്ഞ വർഷം പണിത ഏറ്റവും നല്ല കെട്ടിടത്തിനുള്ള സിറ്റി കൗൺസിൽ അവാർഡ് പലാവു ഡെ ലാ മ്യൂസിക്ക കറ്റലന സ്വന്തമാക്കി. 1982 ലും 1989 ലും ഈ കെട്ടിടം വിശദമായ പുനരുദ്ധാരണത്തിനും റീമോഡലിങ്ങിനും വിധേയമായി. ഓസ്കാർ ടുസ്ക്വെട്സ്, കാർലെസ് ഡിയാസ് എന്നിവരായിരുന്നു ഇതിന്റെ ശിൽപികൾ. 1997 ൽ യുനെസ്കോ ഇതിനെ ഹോസ്പിറ്റൽ ഡെ സാന്റ് പാവുവിനൊപ്പം ലോകപൈതൃക സ്ഥാനമായി പ്രഖ്യാപിച്ചു. ഇന്ന് അരലക്ഷത്തിലധികം പേർ ഒരു വർഷം പലാവുവിലെ വിവിധ സംഗീത പരിപാടികളിൽ പങ്കെടുക്കാനായി ഇവിടെയെത്തുന്നു. സിംഫോണിക്, ചേമ്പർ മ്യൂസിക്, കാനകോ (കറ്റാലൻ സോങ്ങ്) എന്നീ വിഭാഗത്തിലെല്ലാമുള്ള സംഗീത പരിപാടികൾ ഇവിടെ നടക്കുന്നു.
ഗൗരി (ചെറുകഥ)
പ്രണയകഥ
അവരുടെ പ്രണയത്തിന് മുൻകൈയ്യെടുത്തത് അവളായിരുന്നു. കടലോരത്തേക്കുള്ള വഴിയിൽ ഒരു വിളക്കുകാലിനു താഴെ വച്ച് അവൾ, തന്നോടു മടുപ്പു തോന്നുന്നുണ്ടൊ എന്നന്വേഷിച്ചത് അയാളെ വേദനിപ്പിച്ചു. അവളുടെ ജീവിതകഥയുടെ രൂപരേഖ തുടർന്നുള്ള സംഭാഷണത്തിൽ തെളിയുന്നു. തകർന്ന വിവാഹത്തിന്റെ ഇരയായ അവൾക്ക് ഭർത്താവിന്റെ പിടിവാശിമൂലം വിവാഹമോചനം ലഭിച്ചിരുന്നില്ല. സ്വന്തം മകളെ ഹോസ്റ്റലിൽ ഒളിച്ചു കാണേണ്ട അവസ്ഥയായിരുന്നു അവളുടേത്. തുടർന്ന് കടലോരത്ത് സൂര്യോദയത്തിനായുള്ള കാത്തിരിപ്പിനിടെ, യൗവനത്തിലെ തന്റെ തന്നെ അസഫലപ്രണയത്തെ ഒരു കഥയായി അയാളും അവതരിപ്പിക്കുന്നു. ആ പ്രണയത്തിലെ നായിക, അയാളുടെ ഉപേക്ഷ കൊണ്ട് മറ്റൊരാളുടെ ഭാര്യയായി തീർന്നു. ഒടുവിൽ അസന്തുഷ്ടമായ ദാമ്പത്യത്തിൽ ആരോഗ്യം തകർന്ന് അവൾ മരിച്ച കാര്യവും അവളെപ്പോലിരിക്കുന്ന അവളുടെ മകളെ വർഷങ്ങൾക്കുശേഷം യാദൃച്ഛികമായി അയാൾ കണ്ടുമുട്ടിയ കാര്യവും ആ കഥയിലുണ്ടായിരുന്നു.
നിരൂപണം
ഗൗരിയെക്കുറിച്ച്, "പ്രണയത്തിന്റെ അധരസിന്ദൂരം കൊണ്ടെഴുതിയ കഥ" എന്ന ശീർഷകത്തിൽ പ്രസിദ്ധമായൊരു ലേഖനം നിരൂപകൻ കെ.പി. അപ്പൻ എഴുതിയിട്ടുണ്ട്. ഈ കഥയെ ലേഖകൻ "സംയമനം കൊണ്ട് ആരോഗ്യകരമായിത്തീർന്ന" അതിന്റെ കാല്പനികസൗന്ദര്യത്തിന്റെ പേരിൽ പുകഴ്ത്തുന്നു. "രാഗചേഷ്ഠകളേയും രതിവിലാസങ്ങളേയും ഒഴിവാക്കുന്ന സ്ത്രീപുരുഷബന്ധത്തിന്റെ പ്രൗഢത വെളിപ്പെടുന്ന കഥ", "മൃത്യുദർശനത്തിന്റെ അഗ്നിയിലിട്ടു നീറ്റി പ്രേമത്തെ പരിശുദ്ധമാക്കുന്ന കല"-യുടെ മാതൃക എന്നെല്ലാം അതിനെ വിശേഷിപ്പിക്കുന്ന അപ്പൻ, "സ്നേഹവും മരണവും കാട്ടുപക്ഷികളെക്കണക്ക് ഇണചേരുന്ന" മികച്ച സ്നേഹകാവ്യങ്ങളുടെ ഗണത്തിൽ അതിനെ ഉൾപ്പെടുത്തുന്നു. ഗൗരി ആദ്യം വെളിച്ചം കണ്ട കലാകൗമുദി വാരികയിൽ തന്നെയാണ് ഈ നിരൂപണവും വന്നത്.
മലയാളത്തിലെ കഥാവിമർശനശാഖയിൽ നാഴികക്കല്ലായിത്തീർന്ന ലേഖനം എന്ന് കഥാകൃത്ത് ഇതിനെ വിശേഷിപ്പിക്കുന്നു. ടി. പത്മനാഭന്റെ കഥകൾ അവതാരികയില്ലാതെയാണ് സാധാരണ പ്രസിദ്ധീകരിക്കാറെങ്കിലും, ഈ നിരൂപണത്തെ തുടർന്നിറങ്ങിയ ഗൗരിയുടെ പതിപ്പുകളിലെല്ലാം അതു ചേർത്തിരുന്നു.
അവലംബം
വർഗ്ഗം:മലയാളചെറുകഥകൾ
ടെക്സസ് ഇൻസ്ട്രുമെന്റ്സ് എം.എസ്.പി.430
ടെക്സസ് ഇൻസ്ട്രുമെന്റ്സ് വിപണിയിലിറക്കുന്ന ഒരു മിക്സഡ്-സിഗ്നൽ മൈക്രോകണ്ട്രോളറുകളുടെ കുടുംബപ്പേരാണ് എം.എസ്.പി.430 (MSP430) (ഉച്ചാരണം:എം.എസ്.പി. ഫോർ‌ തേർട്ടി). ഒരു 16-ബിറ്റ് സി.പി.യു. അടിസ്ഥാനമാക്കി നിർമ്മിക്കപ്പെട്ട ചെലവുകുറഞ്ഞ എം.സ്.പി. മൈക്രോകണ്ട്രോളറുകൾ വളരെ താഴ്ന്ന വൈദ്യുതിഉപയോഗം ആവശ്യമുള്ള എംബെഡഡ് ആപ്ലിക്കേഷനുകൾ ലക്ഷ്യമാക്കി നിർമ്മിക്കപ്പെട്ടവയാണ്.
അവലംബം
വർഗ്ഗം:മൈക്രോകണ്ട്രോളറുകൾ വർഗ്ഗം:ടെക്സസ് ഇൻസ്ട്രുമെന്റ്സ് ഹാർഡ്‌വെയർ
ബ്ലാക്ക് ജൂലൈ
1983 ജൂലൈയിൽ ശ്രീലങ്കയിലെ തമിഴർക്കു നേരെ നടന്ന വംശഹത്യയും, അതിനെത്തുടർന്നുണ്ടായ കലാപങ്ങളുമാണ് ബ്ലാക്ക് ജൂലൈ എന്ന പേരിലറിയപ്പെടുന്നത്. ശ്രീലങ്കയിലെ തമിഴ് തീവ്രവാദി സംഘടനയായ എൽ.ടി.ടി.ഇ ശ്രീലങ്കൻ സൈന്യത്തിലെ 13 പട്ടാളക്കാരെ കൊലപ്പെടുത്തിയിരുന്നു. ഇതിനു പകരമായിട്ടാണ് ശ്രീലങ്കൻ തമിഴർക്കുനേരെ വ്യാപകമായ അക്രമങ്ങൾ അരങ്ങേറിയത്. 1983 ജൂലൈ 24നു രാത്രി തലസ്ഥാന നഗരമായ കൊളംബോയിൽ പൊട്ടിപ്പുറപ്പെട്ട കലാപം പിന്നീട് രാജ്യമൊട്ടാകെ കത്തിപ്പടരുകയായിരുന്നു. സിംഹള പൗരന്മാർ, തമിഴരെ എവിടെ കണ്ടാലും അക്രമിക്കാൻ തുടങ്ങി. ഏഴു ദിവസത്തോളം നീണ്ടു നിന്ന കലാപത്തിൽ 3000 ആളുകൾ മരിച്ചു എന്നു കണക്കാക്കുന്നു. എണ്ണായിരത്തോളം വീടുകളും, അയ്യായിരത്തോളം വ്യാപാരസ്ഥാപനങ്ങളും നശിപ്പിക്കപ്പെട്ടു. 150000 ത്തോളം ആളുകൾ ഭവനരഹിതരായി. കലാപത്തിൽ 300 ദശലക്ഷം അമേരിക്കൻ ഡോളറിന്റെ നഷ്ടമുണ്ടായതായി കണക്കുകൾ സൂചിപ്പിക്കുന്നു. ഇതിനെത്തുടർന്ന് ധാരാളം ശ്രീലങ്കൻ തമിഴ് വംശജർ മറ്റു രാജ്യങ്ങളിലേക്കു കുടിയേറാൻ തുടങ്ങി. നിരവധി ചെറുപ്പക്കാർ, എൽ.ടി.ടി.ഇ പോലുള്ള തീവ്രവാദി സംഘടനകളിൽ ചേർന്നു.
വർഷങ്ങളോളം, ശ്രീലങ്കയിൽ നടന്ന ആഭ്യന്തര കലാപത്തിന്റെ ഒരു തുടക്കമായിരുന്നു ബ്ലാക്ക് ജൂലൈ.
പശ്ചാത്തലം
1960കളിൽ ഒറ്റപ്പെട്ട പ്രക്ഷോഭങ്ങൾ ഈ വിഷയവുമായി ബന്ധപ്പെട്ടു പൊട്ടിപ്പുറപ്പെട്ടിരുന്നു. സർവ്വകലാശാല പ്രവേശനത്തിനുള്ള സംവരണവും, രാഷ്ട്രീയത്തിൽ പ്രവേശിക്കുന്നതിനുള്ള ആനുപാതികമായ ശതമാനവും എല്ലാം വീണ്ടും പ്രശ്നങ്ങളിലേക്കു വഴിവെച്ചു. യുണൈറ്റഡ് നാഷണൽ പാർട്ടി അധികാരത്തിലെത്തിയതിനെ തുടർന്ന് 1977ൽ വീണ്ടും കലാപമുണ്ടായി. 1981ൽ ജാഫ്നയിലെ പബ്ലിക്ക് ലൈബ്രറി രോഷാകുലരായ ജനക്കൂട്ടം തീവെച്ചു നശിപ്പിച്ചു. 1983 വരെ ശ്രീലങ്കൻ സർക്കാരും, തമിഴ് വംശജരുടെ രക്ഷക്കെന്ന പേരിൽ മുളച്ചു പൊങ്ങിയ തീവ്രവാദി സംഘടനകളും തമ്മിൽ ചെറിയ തോതിലുള്ള പ്രശ്നങ്ങൾ നിലനിന്നിരുന്നു.
1983 ജൂലൈ 23ആം തീയതി, നഗരത്തിൽ പട്രോൾ നടത്തിയിരുന്ന ശ്രീലങ്കൻ സൈനികർക്കു നേരേ എൽ.ടി.ടി.ഇ യന്ത്രവത്കൃത തോക്കുകൾ ഉപയോഗിച്ച് ആക്രമണം നടത്തി. ഒരു ഓഫീസർ ഉൾപ്പെട്ടെ പതിമൂന്നു പട്ടാളക്കാർ തൽക്ഷണം മരണമടഞ്ഞു. രണ്ടു പേർക്ക് ഗുരുതരമായി പരുക്കേറ്റു. മരണമടഞ്ഞ വിമതരുൾപ്പടെ മൊത്തം മരണസംഖ്യ പതിനഞ്ചായിരുന്നു. എൽ.ടി.ടി.ഇയുടെ പ്രാദേശിക കമാൻഡറായിരുന്ന കിട്ടുവിന്റെ നേതൃത്വത്തിലായിരുന്നു ഈ ആക്രമണം. എൽ.ടി.ടി.ഇയുടെ മുതിർന്ന നേതാവായിരുന്ന ചാൾസ് ആന്റണിയെ ശ്രീലങ്കൻ സൈന്യം വധിച്ചതിന്റെ പ്രതികാരമായിട്ടായിരുന്നു ഈ ആക്രമണം.
ജൂലൈ 24, ഞായർ
ആക്രമണത്തിൽ മരിച്ച പട്ടാളക്കാരുടെ മൃതദേഹങ്ങൾ ബന്ധുക്കൾക്കു വിട്ടുകൊടുക്കാനോ, ശവസംസ്കാരം ജാഫ്നയിൽ വച്ചു നടത്താനോ, സൈനിക തലവനായിരുന്ന തിസ്സ വീരതുംഗ തയ്യാറായില്ല. ഇതുമായി ബന്ധപ്പെട്ടു പൊട്ടിപ്പുറപ്പെട്ടേക്കാവുന്ന കലാപങ്ങളെ തടയുക എന്നതായിരുന്നു അദ്ദേഹത്തിന്റെ ലക്ഷ്യം. കൊളംബോയിലെ കനാട്ടെയിലുള്ള പൊതു ശ്മശാനത്തിൽ പൂർണ്ണ സൈനിക ബഹുമതികളോടെ മൃതദേഹങ്ങൾ സംസ്കരിക്കുവാനായിരുന്നു ഉന്നതതല തീരുമാനം. ശ്രീലങ്കൻ പ്രധാനമന്ത്രിയായിരുന്ന ആർ. പ്രേമദാസ ഈ തീരുമാനത്തെ എതിർത്തെങ്കിലും, ശ്രീലങ്കൻ പ്രസിഡന്റ് ജയവർദ്ധനെ പ്രധാനമന്ത്രിയുടെ അഭിപ്രായത്തെ മറികടന്ന്, സൈനികരുടെ തീരുമാനം നടപ്പിലാക്കാൻ ഉത്തരവിടുകയായിരുന്നു. 24നു വൈകീട്ടു നടന്ന ശവസംസ്കാര ചടങ്ങിൽ പ്രധാനമന്ത്രിയും, പ്രസിഡന്റും ഉൾപ്പെടെയുള്ള മുതിർന്ന രാഷ്ട്രീയ നേതാക്കൾ പങ്കെടുക്കുമെന്നു അറിയിച്ചിരുന്നു. യുദ്ധത്തിൽ മരണമടയുന്ന സൈനികരുടെ മൃതദേഹങ്ങൾ അവരുടെ സ്വന്തം ഗ്രാമത്തിൽ സംസ്കരിക്കുക എന്ന കീഴ്വഴക്കത്തിനെതിരായിരുന്നു ഇത്.
ശവസംസ്കാരചടങ്ങുകൾ നിശ്ചയിച്ചിരുന്നത് അഞ്ചു മണിക്കാണെങ്കിലും, മൃതദേഹങ്ങൾ കൊളംബോയിൽ ആ സമയത്ത് എത്തിയിട്ടുണ്ടായിരുന്നില്ല. ജാഫ്നക്കടുത്തുള്ള പലാലി സൈനിക ക്യാംപിൽ നിന്നും മൃതദേഹങ്ങൾ വഹിച്ചുകൊണ്ടുള്ള വിമാനം പുറപ്പെട്ടിട്ടുണ്ടായിരുന്നില്ല. ഇത് മരിച്ച സൈനികരുടെ ബന്ധുക്കളെ ക്ഷുഭിതരാക്കി. ചടങ്ങുകൾ വീക്ഷിക്കാൻ കാനാട്ടെ സെമിത്തേരിയിൽ വൻജനക്കൂട്ടം തന്നെ എത്തിച്ചേർന്നിരുന്നു. 7.20 ഓടെ വിമാനം കൊളംബോയിൽ എത്തിച്ചേർന്നപ്പോഴേക്കും, വിവരം അറിഞ്ഞ് അവിടെ ഏതാണ്ട് 8000 ഓളം ആളുകൾ തടിച്ചു കൂടിയിരുന്നു. മൃതദേഹങ്ങൾ ബന്ധുക്കൾക്കു വിട്ടുകൊടുക്കാൻ ജനക്കൂട്ടം ആവശ്യപ്പെട്ടു. അക്രമാസക്തരായ ജനക്കൂട്ടം, പോലീസിനെ ആക്രമിക്കുകയും ഒരു കലാപം പൊട്ടിപ്പുറപ്പെടുകയും ചെയ്തു. സ്ഥിതിഗതികൾ നിയന്ത്രണ വിധേയമാക്കാൻ, അവസാനം മൃതദേഹങ്ങൾ ബന്ധുക്കൾക്കു വിട്ടുകൊടുക്കാൻ പ്രസിഡന്റ് ഉത്തരവിട്ടു. പ്രസിഡന്റിന്റെ തീരുമാനമറിഞ്ഞ ജനക്കൂട്ടം, അസ്വസ്ഥതയോടെയാണെങ്കിലും പിരിഞ്ഞു പോകാൻ തയ്യാറായി.
ജനക്കൂട്ടത്തിലെ ഒരു വിഭാഗം, കൊളംബോയിലെ പട്ടണമായ  ബൊറെല്ലോയിലേക്കു ജാഥയായി പോവുകയും, അവിടെയുള്ള തമിഴ് വംശജരുടെ സ്ഥാപനങ്ങൾ തല്ലി തകർക്കുകയും ചെയ്തു. ജാഥയിൽ പങ്കെടുത്ത ജനങ്ങളുടെ എണ്ണം ക്രമാതീതമായി വർദ്ധിച്ചു, പതിനായിരത്തിനടുത്തെത്തി. തമിഴ് വംശജരുടേതെന്നു സംശയിക്കുന്ന വീടുകളും, കടകളും എല്ലാം അഗ്നിക്കിരയാക്കുകയോ, നശിപ്പിക്കുകയോ ചെയ്തു. തമിഴ് യൂണിയൻ ക്രിക്കറ്റ് ആന്റ് അത്ലറ്റിക്ക് ക്ലബ്ബും അവർ അഗ്നിക്കിരയാക്കി. സ്ഥലത്തെത്തിയ പോലീസ്, ജനക്കൂട്ടത്തെ പിരിച്ചുവിടാൻ കണ്ണീർ വാതകം പ്രയോഗിച്ചുവെങ്കിലും, ജനക്കൂട്ടം പിരി‍ഞ്ഞു പോവാൻ തയ്യാറായില്ല. പോലീസ് പിന്നീട് ആകാശത്തേക്കു വെടിവെച്ചു. അതോടെ, ചിന്നിച്ചിതറിയ ജനക്കൂട്ടം, സമീപപ്രദേശങ്ങളിലെ തമിഴ് വംശജരെ ലക്ഷ്യമാക്കി നീങ്ങി. തമിഴ് വംശജരുടെ സ്വത്തുക്കൾ കൊള്ളയടിക്കുകയും വീടുകൾ അഗ്നിക്കിരയാക്കുകയും ചെയ്തു. ചില കുറ്റവാളികളും, ഈ അക്രമത്തിൽ പങ്കുചേർന്നു.
ജൂലൈ 25, തിങ്കൾ
ജൂലൈ 25 തിങ്കളാഴ്ച രാവിലെ പ്രസിഡന്റ് ജയവർദ്ധനെ രാജ്യത്തിന്റെ സുരക്ഷാ കൗൺസിലുമായി കൂടിക്കാഴ്ച നടത്തി. പ്രസിഡന്റിന്റെ കൊട്ടാരത്തിനു മുന്നിലുള്ള ബൈയ്ലീ തെരുവിലെ തമിഴ് വംശജരുടേതായ എല്ലാ സ്ഥാപനങ്ങളും അപ്പോഴേക്കും അഗ്നിക്കിരയായിരുന്നു. വൈകീട്ട് ആറു മണിമുതൽ രാജ്യത്ത് കർഫ്യൂ പ്രഖ്യാപിക്കപ്പെട്ടു. അക്രമകാരികൾ അപ്പോഴേക്കും ഓൾക്കോട്ട് മവാത്ത എന്ന പ്രദേശത്തേക്കു നീങ്ങുകയും, അവിടെയുള്ള സ്ഥാപനങ്ങൾ നശിപ്പിക്കാനാരംഭിക്കുകയും ചെയ്തിരുന്നു. ഉച്ചയോടെ, ഗ്രാൻഡ് പാസ്സ്, കനാൽ റോഡ് എന്നിവിടങ്ങളിലേക്കു കൂടി അക്രമം വ്യാപിക്കാൻ തുടങ്ങി. ആയുധങ്ങളുമായി തെരുവിൽ ജാഥ നടത്തിയ സിംഹളീസ് വംശജർ തമിഴരെ കണ്ടാലുടൻ ആക്രമിക്കാൻ തുടങ്ങി. മധ്യവർഗ്ഗക്കാരായ തമിഴ് വംശജർ തിങ്ങി പാർക്കുന്ന സിന്നമോൺ ഗാർഡൻസ് പോലുള്ള സ്ഥലങ്ങളും ആക്രമിക്കപ്പെട്ടു. ഇന്ത്യൻ ഹൈക്കമ്മീഷണറുടെ വസതി ആക്രമിച്ചു കൊള്ളയടിച്ചു. കലുതരയിൽ അഗ്നിക്കിരയായ ഒരു കടയിൽ നിന്നും രക്ഷപ്പെടാൻ ശ്രമിച്ച ഉടമസ്ഥനെ, അക്രമികൾ തിരികെ തീയിലേക്കു തന്നെ എറിഞ്ഞു. കർഫ്യൂ നടപ്പാക്കാൻ പോലീസിനു കഴിയാതെ വന്നു. സ്ഥിതികഗതികൾ നിയന്ത്രണത്തിലാക്കാൻ പട്ടാളത്തെ വിളിക്കേണ്ടി വന്നു.
വളരെ ആസൂത്രിതമായ അക്രമങ്ങളാണ് പിന്നീട് അരങ്ങേറിയത്. വോട്ടേഴ്സ് പട്ടിക നോക്കി തമിഴ് വംശജരെ തിരഞ്ഞു പിടിക്കാൻ ഇവർ ശ്രമിച്ചു. സർക്കാരിലെ തന്നെ ചില വിഭാഗങ്ങൾ ഇതിനായി കൂട്ടുനിന്നുവെന്ന് പ്രസിഡന്റ് ജയവർദ്ധനെ പിന്നീടു സമ്മതിക്കുകയുണ്ടായി. രത്മലനയിലെ വ്യവസായങ്ങളായി പിന്നീട് അക്രമികളുടെ ലക്ഷ്യം. തമിഴരുടെ ഉടമസ്ഥതയിലുണ്ടായിരുന്ന ജെട്രോ ഗാർമെന്റ്സ്, ടാറ്റാ ഗാർമെന്റ്സ് എന്നിവ ചുട്ടെരിക്കപ്പെട്ടു. ഇന്ത്യാക്കാരുടെ ഉടമസ്ഥതയിലുണ്ടായിരുന്നു ചില ഫാക്ടറികൾ അക്രമികൾ നശിപ്പിച്ചതേയില്ല, അവരുടെ ലക്ഷ്യം ശ്രീലങ്കൻ തമിഴരുടെ വസ്തുവകകളായിരുന്നു. രത്നമലയിലെ പതിനേഴു ഫാക്ടറികൾ നശിപ്പിക്കപ്പെട്ടു. ശ്രീലങ്കയിലെ ഒരു വൻകിട വ്യവസായഗ്രൂപ്പുകളിലൊന്നായ ക്യാപിറ്റൽ മഹാരാജ എന്ന കമ്പനിയുടെ ഫാക്ടറികളും, ബംഗ്ഷാൽ തെരുവിലുള്ള അവരുടെ ഹെഡ്ക്വാർട്ടേഴ്സും പൂർണ്ണമായും നശിപ്പിച്ചു.
വെലിക്കട ജയിലിൽ തീവ്രവാദപ്രവർത്തനത്തിനു തടവിലാക്കപ്പെട്ട 37 തമിഴ് വംശജരെ, ജയിലിലുള്ള മറ്റ് സിംഹളപൗരന്മാർ ചേർന്ന് കുത്തി കൊലപ്പെടുത്തി. ജയിലിൽ കൊല്ലപ്പെട്ടവർ താമസിച്ചിരുന്ന മുറികളുടെ താക്കോലുകൾ ജയിൽ അധികാരികൾ അക്രമികൾക്കു കൈമാറുകയായിരുന്നുവെന്ന് അന്ന് രക്ഷപ്പെട്ടവർ കുറ്റപ്പെടുത്തി. എന്നാൽ താക്കോലുകൾ തങ്ങളുടെ കയ്യിൽ നിന്നും അക്രമികൾ മോഷ്ടിച്ചതാവമെന്ന് അധികാരികളും പറയുന്നു.
അക്രമത്തിൽ നിന്നും രക്ഷപ്പെട്ട് ഓടിയ തമിഴർക്ക് അഭയമൊരുക്കിയത്, സമീപത്തുള്ള മുസ്ലീം കുടുംബങ്ങളും, ഒറ്റപ്പെട്ട സിംഹളീസ് കുടുംബങ്ങളുമാണ്. സർക്കാർ കെട്ടിടങ്ങളിലും, ക്ഷേത്രങ്ങളിലുമായാണ് രക്ഷപ്പെട്ടവർ അക്രമികളുടെ കണ്ണിൽപ്പെടാതെ ഒളിച്ചിരുന്നത്.
ജൂലൈ 26, ചൊവ്വ
അക്രമസാക്തരാ ജനക്കൂട്ടം 26 ആം തീയതിയും നശീകരണപ്രവർത്തനങ്ങൾ തുടർന്നു. രത്നാകര തെരുവിലുള്ള അമ്പതിലധികം വീടുകൾ ഇവർ അഗ്നിക്കിരയാക്കി. ഈ തെരുവിലെ മൂന്നു വീടുകളുടെ ഉടമസ്ഥർ സിംഹള വംശജരായിരുന്നു, പക്ഷേ അതിൽ വാടകക്കു താമസിച്ചിരുന്നത് തമിഴ് വംശജരും. ഈ മൂന്നു വീടുകളിലെ സാധന സാമഗ്രികൾ തെരുവിലേക്കു കൊണ്ടു വന്നു കത്തിച്ചുവെങ്കിലും, വീടുകൾക്ക് യാതൊരു നാശനഷ്ടവരും വരുത്തിയില്ല. രാജ്യത്തൊട്ടാകെ അക്രമം അരങ്ങേറുമ്പോൾ, ക്രമസമാധാന സംവിധാനം കൈയ്യും കെട്ടി നോക്കി നിൽക്കുകയായിരുന്നു.
നോർത്ത്‍വെസ്റ്റ് ടെറിറ്ററീസ്
നോർത്ത്‍വെസ്റ്റ് ടെറിറ്ററീസ് കാനഡയിലെ ഒരു ഫെഡറൽ പ്രദേശമാണ്. 1,144,000 ചതുരശ്ര കിലോമീറ്റർ (442,000 ചതുരശ്ര മൈൽ) വിസ്തീർണ്ണവും 2016 ലെ സെൻസസ് പ്രകാരം 41,786 ജനസംഖ്യയുമുണ്ടായിരുന്ന ഇത് വടക്കൻ കാനഡയിലെ മൂന്ന് ഫെഡറൽ പ്രദേശങ്ങളിൽ വലിപ്പത്തിൽ രണ്ടാം സ്ഥാനത്തുള്ളതും ഏറ്റവും ജനസാന്ദ്രവുമായ പ്രദേശമാണ്. 2021-ലെ കണക്കനുസരിച്ച് അതിന്റെ ജനസംഖ്യ 45,515 ആണ്. കരോത്തേർസ് കമ്മീസിന്റെ ശുപാർശകൾ പാലിച്ചുകൊണ്ട് 1967 ൽ യെല്ലോനൈഫ് പട്ടണം ഇതിൻറെ പ്രാദേശിക തലസ്ഥാനമാക്കപ്പെട്ടു.
ബ്ലാക്ക് ജൂലൈ
ജൂലൈ 27, ബുധൻ
മധ്യശ്രീലങ്കൻ നഗരങ്ങളായ നവാൽപെട്ടിയിലേക്കും, ഹാട്ടണിലേക്കും കലാപം കത്തി പടർന്നു. താരതമ്യേന ശാന്തമായിരുന്ന ബദുല്ല എന്ന പ്രദേശത്ത് രാവിലെ ഒരു തമിഴ് വംശജന്റെ മോട്ടോർസൈക്കിൾ ആരോ അഗ്നിക്കിരയാക്കി. അതൊരു തുടക്കം മാത്രമായിരുന്നു, മധ്യാഹ്നത്തോടെ ആസൂത്രിതമായി ഇരച്ചെത്തിയ ജനക്കൂട്ടം സിറ്റി ബസാർ പ്രദേശത്തെ വ്യാപാരസ്ഥാപനങ്ങൾക്കു തീവെച്ചു. പിന്നീട് കലാപം, ആലുകൾ താമസിക്കുന്ന ഇടങ്ങളിലേക്കു കൂടി കത്തിപടർന്നു. അവിടെയുള്ള വീടുകൾക്കു തീവെച്ചശേഷം, ജനം കിട്ടിയ ബസ്സുകളിലും, വാനുകളിലുമായി സമീപപ്രദേശങ്ങളിലേക്കു കുതിച്ചു. രാത്രിയോടെ, ലുനുഗാലയിലും അക്രമം ആരംഭിച്ചിരുന്നു.
കൊളംബോയിൽ പകൽസമയത്തും ഏർപ്പെടുത്തിയിരുന്ന കർഫ്യൂ പിൻവലിച്ചു. കൊളംബോ നഗരം പതുക്കെ സമാധാന അന്തരീക്ഷത്തിലേക്കു തിരിച്ചു വന്നു. ഇതിനിടെ ജാഫ്നക്കു പോവുകയായിരുന്ന ഒരു തീവണ്ടിയിലെ തമിഴ് വംശജരായ ആളുകളെ കുറേയേറെപേർ ചേർന്ന് കൊലപ്പെടുത്തി. പന്ത്രണ്ടുപേർകൊല്ലപ്പെട്ടു. വെലിക്കട ജയിലിലെ അക്രമത്തെ തുടർന്ന്, അവിടെയുള്ള തമിഴ് കുറ്റവാളികളെ മറ്റൊരു വാർഡിലേക്കു മാറ്റി. 27നു വൈകീട്ടോടെ, സംഘടിച്ചെത്തിയ സിംഹള തടവുകാർ, ഓഫീസർമാരെ അവഗണിച്ച് ആയുധങ്ങളുമായി തമിഴ് വംശജരെ ആക്രമിച്ചു പതിനഞ്ച് തമിഴ് വംശജരായ തടവുകാർ കൊല്ലപ്പെട്ടു. ജാഫ്ന ജയിലിലും, ഇതേ സമയത്ത് രണ്ടു തമിഴ് തടവുകാർ കൊല്ലപ്പെട്ടു.
ജൂലൈ 28, വ്യാഴം
പ്രത്യേക തമിഴ് രാജ്യം വേണമെന്നു ആവശ്യമുന്നയിച്ച തമിഴ് സംഘടനകളെ, പ്രസിഡന്റ് തന്റെ പ്രസംഗത്തിലൂടെ കടുത്ത ഭാഷയിൽ വിമർശിക്കുകയുണ്ടായി. അക്രമത്തിനു കാരണഹേതുവായത് തമിഴ് വംശജരാണെന്നും, തങ്ങൾക്കു നേരെ നടന്ന കൈയ്യേറ്റത്തിനൊടുവിൽ പ്രതികരിക്കുക മാത്രമാണ് സിംഹള വംശജർ ചെയ്തതെന്നും ജയർവർദ്ധനെ കൂട്ടിച്ചേർത്തു. 2500 വർഷത്തിലേറെയായി ഐക്യമത്തായി തുടരുന്ന ശ്രീലങ്കയെ വിഭജിക്കുക എന്നത് ഒരു സിംഹള വശംജനും സഹിക്കില്ലെന്നും, അതിനു വേണ്ടി ആവശ്യമുന്നയിക്കുന്ന രാഷ്ട്രീയ സംഘടനകളെ രാജ്യത്തു നിരോധിക്കുമെന്നും പ്രസിഡന്റ് കൂട്ടിച്ചേർത്തു.
28നു വൈകീട്ട് ഇന്ത്യൻ പ്രധാനമന്ത്രി  ഇന്ദിരാ ഗാന്ധിയുടെ പ്രത്യേക അഭ്യർത്ഥന മാനിച്ചു, ശ്രീലങ്കൻ പ്രസിഡന്റ്, ഇന്ത്യയിൽ നിന്നുമുള്ള നയതന്ത്രപ്രതിനിധികളുടെ ഒരു സംഘത്തെ ശ്രീലങ്ക സന്ദർശിക്കുവാൻ അനുവദിച്ചു. കുറച്ചു മണിക്കൂറുകൾക്കു ശേഷം, ഇന്ത്യയുടെ വിദേശകാര്യമന്ത്രി പി.വി. നരസിംഹറാവുവിന്റെ നേതൃത്വത്തിലുള്ള സംഘം ശ്രീലങ്കയിലെത്തി.
ജൂലൈ 29, വെള്ളി
കൊളംബോ ശാന്തമായ അന്തരീക്ഷത്തിലേക്കു മടങ്ങിയെത്തി. തമിഴ് വംശജായ ആളുകൾ, കലാപത്തിനിടയിൽ കാണാതായ തങ്ങളുടെ ബന്ധുക്കളേയും സുഹൃത്തുക്കളേയും തേടിപിടിക്കാൻ ശ്രമിച്ചുകൊണ്ടിരുന്നു. രാവിലെ പത്തരയോടെ ഗ്യാസ് വർക്ക്സ് തെരുവിൽ വെച്ച് രണ്ടു സിംഹളീസ് പൗരന്മാരായ യുവാക്കൾ വെടിയേറ്റു മരിച്ചു. തമിഴ് പുലികളാണ് ഇവരെ വെടിവെച്ചു കൊന്നതെന്ന ഒരു കിംവദന്തി പെട്ടെന്നു പരക്കുകയും, അവിടെ ആളുകൾ തടിച്ചു കൂടുകയും ചെയ്തു. സമീപത്തുള്ള ആദം അലി കെട്ടിടത്തിൽ തമിഴ് പുലികൾ ഒളിച്ചിരുപ്പുണ്ടെന്ന വിവരം ലഭിച്ച പോലീസും പട്ടാളവും ആ കെട്ടിടം വളഞ്ഞു വെടിവെപ്പു തുടങ്ങി. സൈന്യത്തെ സഹായിക്കാനായി ഹെലികോപ്ടറിൽ നിന്നും യന്ത്രവത്കൃത തോക്കുകൾ ഉപയോഗിച്ച് കെട്ടിടത്തിലേക്കു വെടിവെച്ചു. കുറേ നേരത്തെ വെടിവെപ്പിനു ശേഷം കെട്ടിടത്തിൽ പരിശോധന നടത്തിയ പോലീസിനു അവിടെയെങ്ങും ആരും ഉണ്ടായതായി യാതൊരു തെളിവും ലഭിച്ചില്ലെന്നു മാത്രമല്ല, അവിടെ ആയുധങ്ങൾ ഉണ്ടായിരുന്നു എന്നതിന്റെ സൂചന പോലുമുണ്ടായിരുന്നില്ല.
പട്ടാളവും, തമിഴ് പുലികളുമായി കനത്ത യുദ്ധം നടക്കുന്നുവെന്ന വാർത്ത പെട്ടെന്നു തന്നെ കൊളംബോയിലാകെ പരന്നു. ഇതറിഞ്ഞ തമിഴ് വംശജരായ ജോലിക്കാർ കിട്ടിയ വാഹനങ്ങളിലായി നഗരം വിടാൻ തുടങ്ങി. ഇതേ സമയം, സിംഹളീസ് വംശജർ കൈയ്യിൽ കിട്ടിയ ആയുധങ്ങളുമായി പുലികളെ നേരിടാൻ തയ്യാറെടുത്തു. അവർ അക്രമാസക്തരായി തെരുവിൽ പുലികളെ കാത്തിരുന്നു. എന്നാൽ തമിഴ് പുലികളെ കൈയ്യിൽ കിട്ടാതായപ്പോൾ അവർ ജോലിക്കാരുടെ നേരെ തിരിഞ്ഞു. വഴിയിലൂടെ വരുന്ന വാഹനങ്ങൾ തടഞ്ഞു നിറുത്തിയ അവർ തമിഴരെ തിരഞ്ഞു കണ്ടുപിടിച്ചു വകവരുത്തി. കിരുള തെരുവിൽ ഒരു തമിഴ് പൗരനെ ജീവനോടെ അഗ്നിക്കിരയാക്കി. ആദിത്യ തെരുവിൽ പതിനൊന്നു തമിഴരെ ജീവനോടെ കത്തിച്ചു. 15 അക്രമികളെ പോലീസ് വെടിവെച്ചു കൊന്നു. ഓഗസ്റ്റ ഒന്നാം തീയതി വരെ നഗരത്തിൽ കർഫ്യൂ നിയമം പ്രഖ്യാപിച്ചു.
ബദുല്ല, കാൻഡി, ട്രിങ്കോമാലി എന്നീ പ്രദേശങ്ങൾ താരതമ്യേന ശാന്തമായി തീർന്നു. നുവാരയിൽ ഒന്നു രണ്ടു കടകൾ തീവെച്ചു നശിപ്പിച്ചു. നഗരത്തിലെ ബസ്സാർ തെരുവിലേക്കും, ലോസൺ തെരുവിലേക്കും സാവധാനം അക്രമം വ്യാപിച്ചു. മതാര ജില്ലയിലും, കേഗല്ല ജില്ലയിലും അക്രമങ്ങൾ റിപ്പോർട്ടു ചെയ്തു. ഇന്ത്യയുടെ വിദേശ കാര്യ മന്ത്രി പി.വി. നരസിംഹറാവു കലാപം നടന്ന കാൻഡി, ഹെലികോപ്ടറിൽ സന്ദർശിച്ചു. അതിനു മുമ്പായി, റാവു ശ്രീലങ്കൻ പ്രസിഡന്റുമായും, ശ്രീലങ്കൻ വിദേശകാര്യമന്ത്രിയുമായും സ്ഥിതിഗതികൾ സംബന്ധിച്ച് ചർച്ച നടത്തി.
ജൂലൈ 30, ശനി
നുവാര, കണ്ടപോല, മതാലെ എന്നിവിടങ്ങളിൽ നിന്നും ഒറ്റപ്പെട്ട സംഭവങ്ങൾ റിപ്പോർട്ടു ചെയ്തതൊഴിച്ചാൽ രാജ്യം പൊതുവേ ശാന്തമായിരുന്നു. മൂന്നു പ്രധാന രാഷ്ട്രീയ കക്ഷികളെ സർക്കാർ നിരോധിച്ചു. കമ്മ്യൂണിസ്റ്റ് പാർട്ടി ഓഫ് ശ്രീലങ്ക, ജനത വിമുക്തി പെരുമന, നവ സമ സമാജ പാർട്ടി എന്നിവയായിരുന്നു സർക്കാർ നിരോധിച്ച രാഷ്ട്രീയ കക്ഷികൾ. രാജ്യത്തു നടന്ന കലാപങ്ങൾക്ക് ജനങ്ങളെ പ്രേരിപ്പിച്ചു എന്നതായിരുന്നു സർക്കാർ കണ്ടെത്തിയ കാരണം.
സർക്കാരിന്റെ നിലപാടുകൾ
കലാപത്തിനു മുമ്പു തന്നെ സിംഹളർക്ക് തമിഴരോടുള്ള വിരോധം നിലവിലുണ്ടായിരുന്നു. തമിഴ് വിമോചന സംഘടകളുടെ രൂപീകരണത്തോടെ, ഈ വിരുദ്ധ വികാരം കൂടുതലായി കാണപ്പെട്ടു. തിരുനെൽവേലി സംഭവത്തോടെ, അതു തെരുവിലേക്കു അണപൊട്ടിയൊഴുകി. പെട്ടെന്നുണ്ടായ കലാപമാണെങ്കിലും, അതിനു പുറകിൽ വളരെ കാലത്തെ ആസൂത്രണം ഉണ്ടായിരുന്നു. സിംഹള നേതാക്കളാണ് ഈ കലാപം മുന്നിൽ നിന്നും നയിച്ചത്. കലാപത്തിന്റെ തുടക്കത്തിൽ പോലീസും പട്ടാളവും നിഷ്ക്രിയമായി നിന്നതാണ് കലാപം ഇത്രയും വ്യാപിക്കാൻ കാരണമായത്. മിക്കയിടങ്ങളിലും, പോലീസും, പട്ടാളവും കലാപകാരികളുടെ കൂടെ കൂട്ടു ചേർന്നു എന്ന് ദൃക്സാക്ഷികളുടെ മൊഴികൾ ചൂണ്ടിക്കാണിക്കുന്നു. എന്നിരുന്നാലും, പിന്നീട് പോലീസും പട്ടാളവും അക്രമികളെ തുരത്താൻ രംഗത്തിറങ്ങി. അതോടെ, കലാപം അമർച്ചചെയ്യപ്പെട്ടു. ജൂലൈ 29 ആം തീയതി 15 സിംഹളീസ് കലാപകാരികളെ പട്ടാളം വെടിവെച്ചു കൊല്ലുകയുണ്ടായി.
കലാപകാരികൾക്ക് നിശ്ശബ്ദമായി ഒത്താശ ചെയ്തുകൊടുത്തു എന്ന പേരിൽ ശ്രീലങ്കൻ സർക്കാരിനു ഒട്ടേറെ വിമർശനങ്ങൾ നേരിടേണ്ടി വന്നു. പ്രസിഡന്റിന്റെ ടെലിവിഷൻ സംപ്രേഷണത്തിൽ അക്രമത്തിനിരയായവരെ സാന്ത്വനിപ്പിക്കുന്നതിനു പകരം, കലാപത്തിന്റെ ഉത്തരവാദിത്തം അവരുടെ മേൽ കെട്ടിവെക്കാനാണ് അദ്ദേഹം ശ്രമിച്ചത്. കലാപത്തിനുത്തരവാദികളായ ആളുകളെ ശിക്ഷിക്കുന്നതിനു പകരം, അവരെ വീരപുരുഷന്മാരായി ചിത്രീകരിക്കാനാണു സർക്കാരുൾപ്പടെ ശ്രമിച്ചത്. കലാപം പൊട്ടിപ്പുറപ്പെട്ട ഉടൻ തന്നെ വേണ്ട നടപടികളെടുത്ത് അതു തടയാൻ ശ്രമിക്കാത്ത സർക്കാരിനെ രൂക്ഷമായി വിമർശിച്ചുകൊണ്ട് ചില ശ്രീലങ്കൻ രാഷ്ട്രീയപ്രവർത്തകരും രംഗത്തെത്തിയിരുന്നു.
കലാപം തുടങ്ങിയ ഉടൻ തന്നെ കർഫ്യൂ നടപ്പിലാക്കാൻ സർക്കാർ തീരുമാനിച്ചില്ല. കലാപം വ്യാപിച്ചതോട, തമിഴ് വംശജർക്കായി അഭയാർത്ഥികേന്ദ്രങ്ങൾ തുറക്കാൻ സർക്കാർ സന്നദ്ധരായി. എന്നാൽ ഏതാണ്ട് 20000 പേരെ ഉൾക്കൊള്ളാനുള്ള സൗകര്യമേ അഭയാർത്ഥി കേന്ദ്രത്തിനുണ്ടായിരുന്നുള്ളു. ഏതാണ്ട് 50000 ഓളം ആളുകൾ ഇവിടേക്ക് എത്തിച്ചേർന്നിരുന്നു. ഭവനരഹിതരായവരുടെ എണ്ണം ക്രമാതീതമായി വർദ്ധിച്ചതോടെ, ശ്രീലങ്കൻ സർക്കാർ കുറേ പേരെ ശ്രീലങ്കയുടെ വടക്കൻ പ്രവിശ്യയിലേക്കു മാറ്റി പാർപ്പിച്ചു.
ദൃക്സാക്ഷി വിവരണങ്ങൾ
കലാപത്തിന്റെ തുടക്കത്തിൽ സർക്കാർ വസ്തുവകകളാണ് കലാപകാരികൾ നശിപ്പിച്ചത്. തിരുനെൽവേലി സംഭവത്തിൽ കൊല്ലപ്പെട്ട സൈനികരുടെ മൃതദേഹങ്ങൾ ബന്ധുക്കൾക്കു വിട്ടുകൊടുക്കാത്തതിൽ പ്രതിഷേധിച്ചായിരുന്നു ഇത്. എന്നാൽ പിന്നീട് കലാപം കൂടുതൽ ആസൂത്രിതവും, കലാപകാരികളുടെ ലക്ഷ്യം തമിഴ് വംശജരും ആയി മാറി. കൊള്ളയും, കൊലപാതകവും വളരെ ആസൂത്രിതമായിരുന്നു. വഴിയിലൂടെ കടന്നുപോയിരുന്ന ഇരുചക്ര വാഹനക്കാരുടെ തിരിച്ചറിയൽ രേഖ പരിശോധിച്ചശേഷമായിരുന്നു കലാപകാരികൾ അവരെ ആക്രമിച്ചത്. സിംഹള വംശജരായ ആരും തന്നെ ആക്രമിക്കപ്പെട്ടിരുന്നില്ല.
അക്രമകാരികൾ ഒരു ചെറിയ ബസ് തടഞ്ഞു നിർത്തി, അതിലുണ്ടായ ഏകദേശം ഇരുപതോളം പേരുൾപ്പടെ ബസ്സ് അഗ്നിക്കിരയാക്കിയതായി, സംഭവം കണ്ട ഒരു നോർവീജിയക്കാരനായ വിനോദസഞ്ചാരി രേഖപ്പെടുത്തിയിരിക്കുന്നു. കലാപകാരികളിൽ ബുദ്ധസന്യാസിമാരും ഉൾപ്പെട്ടിരുന്നുവെന്ന് കലാപത്തിൽ നിന്നും രക്ഷപ്പെട്ട സുദർശന രാജസിംഹം എന്ന വനിത ഒരു മാസികക്കു കൊടുത്ത അഭിമുഖത്തിൽ പറഞ്ഞിട്ടുണ്ട്. തമിൾ ഗാർഡിയൻ എന്ന ദിനപത്രം കൂടുതൽ ദൃക്സാക്ഷികളുടെ വിവരണങ്ങൾ പ്രസിദ്ധീകരിച്ചിരുന്നു.
"കലാപത്തിന്റെ നാളുകളിൽ സിംഹള യുവത്വം തെരുവുകളിൽ അക്രമം വിതക്കുകയായിരുന്നു. നിറയെ യാത്രക്കാരുമായി പോവുകയായിരുന്ന ഒരു ബസ്സ് തടഞ്ഞു നിറുത്തി അതിലുള്ള തമിഴ് വംശജരെ കാണിച്ചുകൊടുക്കാൻ അക്രമികൾ ബസ്സ് ഡ്രൈവറോടു ആവശ്യപ്പെട്ടു. യാത്രക്കാരിയായ ഒരു തമിഴ് സ്ത്രീയെ അയാൾ കാണിച്ചുകൊടുത്തു, ജീവനിലുള്ള ഭയം കൊണ്ട് ആ സ്ത്രീ നെറ്റിയിലുള്ള കുങ്കുമം മായ്കാൻ ശ്രമിച്ചുവെങ്കിലും, അതിനു മുമ്പ് അക്രമികൾ അവരെ പിടിച്ചു ബസ്സിനു പുറത്തേക്കു കൊണ്ടു വന്നു. പൊട്ടിയ ഒരു കുപ്പി കഷണം കൊണ്ട്, കലാപകാരികൾ ആ സ്ത്രീയുടെ വയർ കീറി മുറിച്ചു. ഇതെല്ലാ നടക്കുമ്പോൾ ചുറ്റുപാടും അക്രമികൾ കൈകൊട്ടി നൃത്തം ചെയ്യുകയായിരുന്നു. മറ്റൊരു സംഭവത്തിൽ പതിനെട്ടും, പതിനൊന്നും വയസ്സുള്ള സഹോദരിമാരായ രണ്ടു പെൺകുട്ടികളെ അക്രമികൾ തട്ടിക്കൊണ്ടു പോയി ക്രൂരമായി ബലാൽസംഗം ചെയ്തു കൊലപ്പെടുത്തി, പിന്നീട് മൃതദേഹം കത്തിച്ചു. കലാപം നടക്കുന്ന സ്ഥലത്തേക്ക്, ബുദ്ധസന്യാസിമാർ, തമിഴരെ കൊല്ലുവാൻ സിംഹളജനതയോടു ആഹ്വാനം ചെയ്തുകൊണ്ട് കൊടികളും വീശി ഉന്മാദാവസ്ഥയിൽ വരുന്നതും കാണാമായിരുന്നു"
- ദ ഡെയിലി എക്സ്പ്രസ്സ്, 29 ജൂലൈ 1983
മരണപ്പെട്ടവരുടെ കണക്കുകൾ
18000 ഓളം വരുന്ന വീടുകളും, വ്യാപാരസ്ഥാപനങ്ങളും തീവെച്ചു നശിപ്പിച്ചു. വീടും, സ്വത്തും നഷ്ടപ്പെട്ട ആയിരക്കണക്കിനു തമിഴർ യൂറോപ്പ്, ഓസ്ട്രേലിയ, ക്യാനഡ എന്നിവടങ്ങളിലേക്കു കുടിയേറി. തമിഴ് യുവാക്കൾ എൽ.ടി.ടി.ഇ പോലുള്ള തീവ്രവാദ സംഘടനകളിൽ അംഗമായി ചേർന്നു.
അവലംബം
വർഗ്ഗം:ശ്രീലങ്കയിലെ കൂട്ടക്കൊലകൾ വർഗ്ഗം:ശ്രീലങ്കയിലെ യുദ്ധങ്ങൾ വർഗ്ഗം:വംശീയ ലഹളകൾ
അന്റോണിയോ ജോസ് കാവനില്ലെസ്
അന്റോണിയോ ജോസ് കാവനില്ലെസ് (16 ജനുവരി 1745 - 5 മേയ് 1804) പതിനെട്ടാം നൂറ്റാണ്ടിലെ സ്പെയിനിലെ ഒരു പ്രമുഖ ടാക്സോണമിക് സസ്യശാസ്ത്രജ്ഞനായിരുന്നു. അദ്ദേഹം പ്രത്യേകിച്ച് ഓഷ്യാനിയയിൽ നിന്നുള്ള നിരവധി സസ്യങ്ങൾക്ക് പേർ നല്കിയിരുന്നു. ഡാലിയ, കാലിസെര, കോബായ, ഗാൽഫീമിയ, ഒലിയാൻഡ്ര എന്നിവയുൾപ്പെടെ ചുരുങ്ങിയത് 100 ജനുസ്സുകൾ അദ്ദേഹം നാമകരണം ചെയ്തു. ഇതിൽ 54 എണ്ണം ഇപ്പോഴും 2004- ൽ ഉപയോഗിച്ചിരുന്നു.
പാരിസിൽ നിന്നും മാഡ്രിഡിൽ എത്തിച്ചേർന്ന അദ്ദേഹം റോയൽ ബൊട്ടാണിക്കൽ ഗാർഡൻ ഡയറക്ടറും, 1801 മുതൽ 1804 വരെ സസ്യശാസ്ത്ര പ്രൊഫസറായിരുന്നു. 1804- ൽ മാഡ്രിഡിൽ അദ്ദേഹം അന്തരിച്ചു.
ബാഹ്യ ലിങ്കുകൾ
വർഗ്ഗം:സസ്യശാസ്ത്രജ്ഞർ വർഗ്ഗം:ഫ്രഞ്ചുകാരായ സസ്യശാസ്ത്രജ്ഞർ
പാണായി
ആനക്കയം ഗ്രാമപഞ്ചായത്തിലെ ഇരുമ്പുഴിക്കും ആനക്കയത്തിനും ഇടയിലുള്ള പ്രദേശമാണ് പാണായി. വെങ്ങാലൂർ എന്ന ദേശത്തിന്റെ ഭാഗമാണ് പാണായി. ഒരു കാലത്ത് ആനക്കയത്തെക്കാൾ‍‍ പ്രാധാന്യമുള്ള ഒരു പ്രദേശമായിരുന്നു പാണായി. പ്രധാന ചന്തയും, ആദ്യകാല ബാങ്കും, പോസ്റ്റോഫീസുമാണ് ഈ പ്രാധാന്യത്തിന് കാരണം. =സ്ഥലനാമം= പാണായി എന്ന പേരുവരാനുള്ള കാരണം, ജാതി സമ്പ്രദായം നിലനിന്നിരുന്ന കാലത്ത് ഈ ദേശത്ത് അധഃകൃത വർഗത്തിൽ പെട്ട പാണൻമാർ കൂട്ടമായി താമസിച്ചിരുന്നു. ഉയർന്ന ജാതിക്കാർ പോവുന്ന വഴിയിലൂടെ സഞ്ചരിക്കാൻ അവർക്ക് സ്വാതന്ത്ര്യമുണ്ടായിരുന്നില്ല. അവർ സ്ഥിരമായി സഞ്ചരിക്കുന്ന ഒരു ഇടവഴി ഇവിടെ ഉണ്ടായിരുന്നു. പാണവഴി എന്ന പേരിലറിയപ്പെട്ട ഇത് പിന്നീട് പാണായിയായി ലോപിച്ചുവത്രെ. മറ്റൊരു ഐത്യഹ്യം കൂടി ഇതിന് പറഞ്ഞുവരുന്നു. 1930 കളിൽ ഇവിടെ പാറപ്പുറത്ത് മൊയ്തീൻ കുട്ടി മേസ്തിരിയുടെ നേതൃത്വത്തിൽ ഐക്യനാണയ സഹകരണ സംഘം എന്ന സംഘടന രൂപം കൊള്ളുകയും ഈ മേഖലയിൽ അതിന്റെ ആദ്യത്തെ ബാങ്ക് സ്ഥാപിക്കുകയും ചെയ്തു. ഒരു രൂപയായിരുന്നു മെമ്പർഷിപ്പ്. പണമായി എന്ന് ഇതെ സംബന്ധിച്ച് ആളുകൾ പറയാൻ തുടങ്ങിയെന്നും പിന്നീട് അത് ലോപിച്ച് പാണായി എന്നാവുകയും ചെയ്തു. =ഭൂപ്രകൃതി= പാണായിയുടെ കിഴക്കുഭാഗത്ത് വയലുകളാണ്. ജലരാശികൂടിയ മണ്ണ് ഫലഭൂയിഷ്ഠമാണ്. ആദ്യകാലത്ത് തന്നെ നെല്ല് നന്നായി വിളഞ്ഞിരുന്നു. പടിഞ്ഞാറുഭാഗത്തേക്കു പോകുമ്പോകുന്തോറും വരണ്ടമണ്ണുള്ള കുന്നുകളും പറമ്പുകളും കാണപ്പെടും. മുകളിലേക്കു എറിച്ചു നിൽക്കുന്ന ഒറ്റക്കാൽ പാറകൾ ധാരാളമായി ഈ പ്രദേശത്ത് കാണപ്പെടുന്നുണ്ട്. ചെങ്കല്ല് നിറഞ്ഞ പ്രദേശമാണ് കൂടുതലും. പടിഞ്ഞാറുനിന്നും കിഴക്കോട്ടാണ് നീരൊഴുക്ക്. കിഴങ്ങുവർഗങ്ങൾ, തെങ്ങ്, വാഴ എന്നവയാണ് പ്രധാന കൃഷികൾ. പാപ്പിനിപ്പാറയിൽനിന്നും വെങ്ങാലൂർവഴി ഒഴുകിവരുന്ന കാക്കേങ്ങൽ തോട് പണായി അങ്ങാടിക്ക് സമീപം ജുമുഅത്ത് പള്ളിക്കരികിലൂടെ ഒഴുകി പെരിമ്പലത്തുവെച്ച് കടലുണ്ടിപ്പുഴയിൽ ചേരുന്നു. പണ്ടുകാലത്ത് ഈ തോട് അണകെട്ടി നിർത്തി കൃഷി ആവശ്യങ്ങൾക്ക് ഉപയോഗിച്ചിരുന്നു. പാണായി അങ്ങാടിക്ക് കിഴക്കുവശമുള്ള വയലിനെ മുറിച്ച് പെരിമ്പലത്തേക്കുള്ള റോഡ് പോകുന്നു. പാണായി അങ്ങാടിയിൽനിന്നും വീട്ടിപ്പടിവഴി വടക്കുഭാഗത്തേക്ക് പോകുന്ന റോഡ് മുട്ടിപ്പാലത്ത് വെച്ച് പെരിന്തൽമണ്ണ മഞ്ചേരി റോഡുമായി സംഘമിക്കുന്നു. =പ്രധാന സ്ഥാപനങ്ങൾ= വിദ്യാഭ്യാസ സ്ഥാപനമായി ഒരു എൽ.പി. സ്കൂളും ആരാധാനാലയമായി ഒരു ജുമുഅത്ത് പള്ളിയും മാത്രമാണ് പാണായിലിപ്പോൾ ഉള്ളത്. വെങ്ങാലൂർ ഭാഗത്ത് ഒരു കുടുംബ മണ്ഡപം ഉണ്ട്. ഇല്ലിക്കൽതൊടി ഭഗവതി ക്ഷേത്രം എന്നാണ് ഇത് അറിയപ്പെടുന്നത്. മകരമാസത്തിൽ ഇവിടെ താലപ്പൊലി നടന്നുവരുന്നു.
എ.എം.എൽ.പി. സ്കൂൾ വെങ്ങാലൂർ
ഏകദേശം ഒരു നൂറ്റാണ്ട് പഴക്കമുള്ള ഈ വിദ്യാലയം പാണായി അങ്ങാടിക്ക് സമീപം സ്ഥിതിചെയ്യുന്നു. =അവലംബം =
വർഗ്ഗം:മലപ്പുറം ജില്ലയിലെ ഗ്രാമങ്ങൾ
മെർക്കുറി (I) നൈട്രേറ്റ്
Hg2(NO3)2 തന്മാത്രാസൂത്രമുള്ള ഒരു രാസ സംയുക്തമാണ് മെർക്കുറി (I) നൈട്രേറ്റ്. മറ്റ് മെർക്കുറി (I) സംയുക്തങ്ങൾ തയ്യാറാക്കാൻ ഇത് ഉപയോഗിക്കുന്നു, ഇത് വിഷമാണ്.
പ്രതികരണങ്ങൾ
മൂലക മെർക്കുറിയെ നേർപ്പിച്ച നൈട്രിക് ആസിഡുമായി സംയോജിപ്പിക്കുമ്പോൾ മെർക്കുറി (I) നൈട്രേറ്റ് രൂപം കൊള്ളുന്നു (സാന്ദ്രീകൃത നൈട്രിക് ആസിഡ് മെർക്കുറി (II) നൈട്രേറ്റ് ഉണ്ടാക്കും ).
മെർക്കുറിക് നൈട്രേറ്റ് മൂലക മെർക്കുറിയുമായി പ്രതിപ്രവർത്തിച്ച് മെർക്കുറസ് നൈട്രേറ്റ് ഉണ്ടാക്കുന്നു. വെള്ളവുമായുള്ള മന്ദഗതിയിലുള്ള പ്രതികരണം കാരണം മെർക്കുറി (I) നൈട്രേറ്റിന്റെ ലായനികൾ അമ്ലസ്വഭാവമുള്ളവയാണ്.:
അവലംബം
വർഗ്ഗം:നൈട്രേറ്റുകൾ വർഗ്ഗം:രസം (മൂലകം)
കോപിയർ
കോപിയർ മെഷീൻ, ( ഫോട്ടോ കോപിയർ എന്നും അറിയപ്പെടും, മലയാളത്തിൽ ഭാഷാന്തരം ചെയ്‌താൽ പകർപ്പ് യന്ത്രം എന്ന് വിളിക്കാം. ) രേഖകളുടെ പകർപ്പ് എടുക്കാൻ ഉപയോഗിക്കുന്ന യന്ത്രമാണ്. ഇത് വളരെ എളുപ്പത്തിലും, വിലക്കുരവിലും വിവിധ രേഖകളുടെ പകർപ്പ് എടുക്കാൻ സഹായിക്കുന്നു. പൊതുവെ മൂന്ന് തരം ടെക്നോളജിയാണ് ഈ യന്ത്രത്തിന് ഉപയോഗിച്ച് വരുന്നത്. ഇങ്ക് ജെറ്റ്, ലേസർ , അനലോഗ്. ഇതിൽ ആദ്യത്തെ രണ്ട് വിഭാഗം ഡിജിറ്റൽ സാങ്കേതിക വിദ്യയാണ് ഉപയോഗിക്കുന്നത്. ഇന്ന് മാർക്കറ്റിൽ ഉള്ളതും പൊതുവെ ഉപയോഗിച്ച് വരുന്നതും ഡിജിറ്റൽ സാങ്കേതിക വിദ്യയിലുള്ള (ഇങ്ക് ജെറ്റ്, ലേസര് - വിഭാഗത്തിൽ പെട്ട ) യന്ത്രങ്ങളാണ്.
വാണിജ്യ സീറോഗ്രാഫിക് ഓഫീസ് ഫോട്ടോകോപ്പി ചെയ്യൽ 1959-ൽ സെറോക്സ് അവതരിപ്പിച്ചു, വെരിഫാക്സ്, ഫോട്ടോസ്റ്റാറ്റ്, കാർബൺ പേപ്പർ, മിമിയോഗ്രാഫ് മെഷീനുകൾ, മറ്റ് ഡ്യൂപ്ലിക്കേറ്റിംഗ് മെഷീനുകൾ എന്നിവ ഉപയോഗിച്ച് നിർമ്മിച്ച പകർപ്പുകൾ ക്രമേണ മാറ്റിസ്ഥാപിച്ചു.
കോപിയർ പ്രവർത്തിക്കുന്നത് എങ്ങനെ?
മൂന്ന് വിഭാഗം കോപിയരും വ്യത്യസ്തമായ രീതിയിൽ ആണ് പ്രവര്ത്തിക്കുന്നത്, അനലോഗ്, ലേസര്, ഇങ്ക് ജെറ്റ്.
അനലോഗ് കോപിയർ
ഇവിടെ വിവരിക്കുന്നത് ബ്ലാക്ക് ആൻഡ് വൈറ്റ് മെഷീന്റെ സാങ്കേതിക ജ്ഞാനമാണ്. കളർ മെഷീന്റെത് ഇതിനോട് സാമ്യമുള്ളതാണെങ്കിലും കളറുമായി ബന്ധപ്പെട്ട് ചില വ്യത്യാസങ്ങൾ ഉണ്ട്
അവലംബം
വർഗ്ഗം:യന്ത്രങ്ങൾ വർഗ്ഗം:ഓഫീസ് സാമഗ്രികൾ
ഡോംകാച്ച്
ബിഹാർ, ജാർഖണ്ഡ് എന്നീ ഇന്ത്യൻ സംസ്ഥാനങ്ങളിലെ ഒരു നാടോടി നൃത്തമാണ് ഡോംകാച്ച് (Domkach) അല്ലെങ്കിൽ ഡംകാച്ച് (Damkach). ബിഹാറിലെ മിഥില, ഭോജ്പൂർ പ്രദേശങ്ങളിൽ ഡോംകാച്ച് നൃത്തം അവതരിപ്പിക്കുന്നു. ഉത്തർപ്രദേശിൽ ഇതൊരു ഉത്സവമാണ്.
ചാർട്ടിസ്റ്റ് പ്രസ്ഥാനം
സാമ്പത്തികക്ലേശങ്ങളും രാഷ്ട്രീയാവകാശനിഷേധവും മൂലം ഇംഗ്ലണ്ടിലെ തൊഴിലാളികൾക്കിടയിൽ വളർന്നുവന്ന ബഹുജനവിപ്ലവപ്രസ്ഥാനമാണ് ചാർട്ടിസ്റ്റ് പ്രസ്ഥാനം. വമ്പിച്ച പൊതുയോഗങ്ങളോടും പ്രകടനങ്ങളോടും കൂടി 1830-കളുടെ അവസാനത്തിൽ ആരംഭിച്ച ഈ പ്രസ്ഥാനം ഇടവിട്ടു് 1850-കളുടെ തുടക്കംവരെ നീണ്ടുനിന്നു.
ഡോംകാച്ച്
ജാർഖണ്ഡിൽ ഇത് നാഗ്പുരി നാടോടി നൃത്തമാണ്. എല്ലാ പ്രധാന വിവാഹ ചടങ്ങുകളിലും വരന്റെയും വരന്റെയും കുടുംബത്തിലെ സ്ത്രീകളും പുരുഷന്മാരും ഈ നൃത്തം അവതരിപ്പിക്കുന്നു. പരസ്പരം അരക്കെട്ടിൽ പിടിച്ച് ഈ നൃത്തം അവതരിപ്പിക്കാൻ അവർ ഒരു അർദ്ധവൃത്തം ഉണ്ടാക്കുന്നു. നൃത്തത്തിന്റെ പാട്ടിന്റെ വരികൾ ആക്ഷേപഹാസ്യവും സന്തോഷവും നിറഞ്ഞതായിരിക്കും. നാഗ്പുരി ഡോംകാച്ചിനെ എഖാരിയ ഡോംകാച്ച്, ദോഹ്‌രി ഡോംകാച്ച്, ജുംത എന്നിങ്ങനെ തരം തിരിച്ചിരിക്കുന്നു. ഡാംബ്രു പേര് ഉള്ള ഒരു സംഗീത ഉപകരണത്തിന്റെ പേരിലാണ് നൃത്തത്തിന് ആ പേര് നൽകിയിരിക്കുന്നത്. കാർത്തിക മാസത്തിലെ (ഒക്‌ടോബർ-നവംബർ) വിവാഹ സീസണിൽ ആരംഭിക്കുന്ന നൃത്തം മഴക്കാലത്തിന്റെ തുടക്കത്തിൽ ആഷാഢ മാസത്തിലെ (ജൂൺ-ജൂലൈ) രഥയാത്ര വരെ സാധാരണ തുടരും.
റഫറൻസുകൾ
വർഗ്ഗം:ഇന്ത്യയിലെ നൃത്തങ്ങൾ വർഗ്ഗം:ഇന്ത്യൻ നാടോടി നൃത്തങ്ങൾ
ചാർട്ടിസ്റ്റ് പ്രസ്ഥാനം
ചാർട്ടർ നിവേദനം
1836 ൽ വില്യം ലോവറ്റിന്റെ നേതൃത്ത്വത്തിൽ രൂപീകരിക്കപ്പെട്ട ലണ്ടൻ വർക്കിംഗ് മെൻ എന്ന സംഘടന ആറ് ആവശ്യങ്ങൾ അടങ്ങിയ ഒരു നിവേദനം പാർലമെന്റിനു സമർപ്പിക്കാൻ തയ്യാറാക്കി.
തുടങ്ങിയവയായിരുന്നു പ്രധാന ആവശ്യങ്ങൾ. മുപ്പതു ലക്ഷം പേരുടെ ഒപ്പ് ശേഖരിച്ച് ഈ ജനകീയ ചാർട്ടർ പാർലമെന്റിനു സമർപ്പിച്ചെങ്കിലും പാർലമെന്റ് തള്ളി. തുടർന്ന് പണിമുടക്ക് ഉൾപ്പെടെയുള്ള ശക്തമായ പ്രക്ഷോഭങ്ങൾ ആരംഭിച്ചു. ഗവൺമെന്റ് ഈ പ്രക്ഷോഭങ്ങളെ അടിച്ചമർത്തി.
അവലംബം
വർഗ്ഗം:ഇംഗ്ലണ്ടിലെ തൊഴിലാളി മുന്നേറ്റങ്ങൾ
ഫ്ലോറ ഡ്രമ്മണ്ട്
ഒരു ബ്രിട്ടീഷ് സഫ്രാജിസ്റ്റായിരുന്നു ഫ്ലോറ മക്കിന്നൻ ഡ്രമ്മണ്ട് (മുമ്പ്, ഗിബ്സൺ) (ജനനം: ഓഗസ്റ്റ് 4, 1878, മാഞ്ചസ്റ്റർ - 1949 ജനുവരി 17, കാരാഡേൽ അന്തരിച്ചു) സൈനിക ശൈലിയിലുള്ള യൂണിഫോം ധരിച്ച് 'ഓഫീസർമാരുടെ തൊപ്പിയും എപ്പൗലറ്റുകളും ധരിച്ച്' ഒരു വലിയ കുതിരപ്പുറത്ത് സവാരി ചെയ്യുന്ന ദി ജെനെറൽ എന്നു വിളിപ്പേരുള്ള ഡ്രംമോണ്ട് വനിതാ സാമൂഹിക, രാഷ്ട്രീയ യൂണിയന്റെ (ഡബ്ല്യുഎസ്പിയു) സംഘാടകയായിരുന്നു. വനിതാ വോട്ടവകാശ പ്രസ്ഥാനത്തിലെ ആക്ടിവിസത്തിന്റെ പേരിൽ ഒമ്പത് തവണ ഫ്ലോറ ഡ്രമ്മണ്ട് ജയിലിലടയ്ക്കപ്പെട്ടു. റാലികൾ, മാർച്ചുകൾ, പ്രകടനങ്ങൾ എന്നിവ സംഘടിപ്പിക്കുകയും നയിക്കുകയും ചെയ്യുക എന്നതായിരുന്നു ഡ്രമ്മണ്ടിന്റെ പ്രധാന രാഷ്ട്രീയ പ്രവർത്തനം. നിപുണയും പ്രചോദനാത്മകവുമായ ഒരു പ്രാസംഗികയായ അവർ എളുപ്പത്തിൽ ചോദ്യം ചോദിച്ച്‌ വിഷമിപ്പിക്കുന്നവരെ ഇറക്കിവിടാൻ പ്രാപ്തയായിരുന്നു.
ആദ്യകാലജീവിതം
ഫ്ലോറ മക്കിനൻ ഗിബ്സൺ 1878 ഓഗസ്റ്റ് 4 ന് മാഞ്ചസ്റ്ററിൽ സാറ (മുമ്പ്, കുക്ക്), ഫ്രാൻസിസ് ഗിബ്സൺ എന്നിവരുടെ മകളായി ജനിച്ചു. അവരുടെ അച്ഛൻ ഒരു തയ്യൽക്കാരനായിരുന്നു. ഫ്ലോറ കൊച്ചുകുട്ടിയായിരുന്നപ്പോൾ കുടുംബം അരാൻ ദ്വീപിലെ പിർ‌ൻ‌മില്ലിലേക്ക് താമസം കുടുംബം മാറ്റി. അവിടെ അമ്മയുടെ വേരുകളുണ്ടായിരുന്നു. പതിനാലാമത്തെ വയസ്സിൽ ഹൈസ്കൂൾ വിട്ടപ്പോൾ ഫ്ലോറ ഗ്ലാസ്ഗോയിലേക്ക് ഒരു സിവിൽ സർവീസ് സ്കൂളിൽ ബിസിനസ്സ് പരിശീലന കോഴ്‌സിനു ചേർന്നു. അവിടെ പോസ്റ്റ്-യജമാനത്തിയാകാനുള്ള യോഗ്യത പാസായെങ്കിലും 5 അടി 1 ഇഞ്ച് (1.55 മീറ്റർ) ഉയരം മാത്രമുളളതിനാൽ നിരസിച്ചു. കുറഞ്ഞത് 5 അടി 2 ഇഞ്ച് (1.57 മീറ്റർ) ഉയരമായിരുന്നു വേണ്ടിയിരുന്നത്.
ഷോർട്ട്‌ഹാൻഡിലും ടൈപ്പിംഗിലും സൊസൈറ്റി ഓഫ് ആർട്‌സ് യോഗ്യത നേടിയെങ്കിലും, ശരാശരി ഉയരം കുറവായതിനാൽ സ്ത്രീകൾ പോസ്റ്റ്‌മിസ്ട്രസ് ആകുന്നതിൽ നിന്ന് വിലക്കപ്പെട്ട വിവേചനത്തെക്കുറിച്ച് അവർ അപ്പോഴും നീരസത്തിലായിരുന്നു. ജോസഫ് ഡ്രമ്മണ്ടുമായുള്ള വിവാഹശേഷം അവർ ജനിച്ച പട്ടണത്തിലേക്ക് മടങ്ങി. ഭർത്താവിനൊപ്പം ഫാബിയൻ സൊസൈറ്റിയിലും ഇൻഡിപെൻഡന്റ് ലേബർ പാർട്ടിയിലും സജീവമായിരുന്നു. ഭർത്താവിന് ജോലി നഷ്ടപ്പെട്ടപ്പോൾ ഡ്രമ്മണ്ട് പ്രധാന വരുമാനക്കാരനായി. ബ്രിട്ടീഷ് ഒലിവർ ടൈപ്പ് റൈറ്റർ ഫാക്ടറിയിൽ അവർ മാനേജരായിരുന്നു.
രാഷ്ട്രീയ ആക്ടിവിസം
1906-ൽ ഫ്ലോറ ഡ്രമ്മണ്ട് ഡബ്ല്യുഎസ്പിയുവിൽ ചേർന്നു. മാഞ്ചസ്റ്ററിലെ ഫ്രീ ട്രേഡ് ഹാളിൽ നടന്ന ലിബറൽ പാർട്ടി തിരഞ്ഞെടുപ്പ് യോഗത്തെത്തുടർന്ന് ക്രിസ്റ്റബെൽ പാൻഖർസ്റ്റും ആനി കെന്നിയും സ്ഥാനാർത്ഥി വിൻസ്റ്റൺ ചർച്ചിലിനോട് 'നിങ്ങൾ തിരഞ്ഞെടുക്കപ്പെട്ടാൽ, നിങ്ങളുടെ കാര്യം ചെയ്യുമോ' എന്ന ചോദ്യത്തിന് ഉത്തരം നൽകാൻ ജയിലിൽ അടയ്ക്കപ്പെട്ടു. സ്ത്രീകളുടെ വോട്ടവകാശം സർക്കാർ നടപടിയാക്കുന്നതാണോ നല്ലത്?'. രണ്ട് സ്ത്രീകളെ വിട്ടയച്ചപ്പോൾ WSPU മാഞ്ചസ്റ്ററിൽ ഒരു ആഘോഷ റാലി നടത്തി. അവരുടെ അറസ്റ്റിന് സാക്ഷിയായ ഫ്ലോറ പങ്കെടുക്കുകയും പ്രസ്ഥാനത്തിൽ ചേരാൻ പ്രേരിപ്പിക്കുകയും ചെയ്തു. താമസിയാതെ ഫ്ലോറ ലണ്ടനിലേക്ക് താമസം മാറി, 1906 അവസാനത്തോടെ ഹൗസ് ഓഫ് കോമൺസിനുള്ളിൽ അറസ്റ്റു ചെയ്യപ്പെട്ടതിന് ശേഷം ഹോളോവേയിൽ തന്റെ ആദ്യ ടേം സേവനമനുഷ്ഠിച്ചു. 1906-ൽ 10 ഡൗണിംഗ് സ്ട്രീറ്റിന്റെ തുറന്ന വാതിലിനുള്ളിൽ നിന്ന് തെന്നിമാറിയത് ഉൾപ്പെടെയുള്ള ധീരവും തലക്കെട്ട് പിടിച്ചെടുക്കുന്നതുമായ സ്റ്റണ്ടുകൾക്ക് ഫ്ലോറ അറിയപ്പെടുന്നു, അതേസമയം അവളുടെ കൂട്ടാളി ഐറിൻ മില്ലർ വാതിലിൽ മുട്ടിയതിന് അറസ്റ്റിലായി. 1908-ൽ ഡ്രമ്മണ്ടും ഹെലൻ ക്രാഗും ചർച്ചിലിനെതിരെ വീണ്ടും വിജയകരമായ പ്രചാരണം നടത്തി. ആ വർഷം, ഫ്ലോറ ഡബ്ല്യുഎസ്പിയു ഹെഡ്ക്വാർട്ടേഴ്സിൽ ഒരു ശമ്പളമുള്ള ഓർഗനൈസർ ആയിത്തീർന്നു കൂടാതെ നദീതീരത്തെ ടെറസിൽ ഇരിക്കുന്ന പാർലമെന്റ് അംഗങ്ങളെ ഉപദ്രവിക്കുന്നതിനായി തെംസ് നദിയിൽ നിന്ന് വെസ്റ്റ്മിൻസ്റ്റർ കൊട്ടാരത്തെ സമീപിക്കാൻ ഒരു ബോട്ട് വാടകയ്‌ക്കെടുക്കുകയും ചെയ്തു.
അവലംബം
വർഗ്ഗം:1878-ൽ ജനിച്ചവർ വർഗ്ഗം:1949-ൽ മരിച്ചവർ
കുതിരത്തടം പള്ളി
തൃശ്ശൂർ ജില്ലയിലെ വേളൂക്കര പഞ്ചായത്തിൽ കുതിരത്തടത്തിൽ സ്ഥിതി ചെയ്യുന്ന ക്രൈസ്തവ ദേവാലയമാണ് കുതിരത്തടം പള്ളി (Kuthirathadam Church) അഥവ സെന്റ് ജോൺസ് പള്ളി (St: John's Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വിശുദ്ധ മത്തായിയുടെ നാമധേയത്തിലാണ് പള്ളി സ്ഥാപിച്ചിരിക്കുന്നത്.
തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള പുത്തൻചിറ ഫൊറോന പള്ളിയുടെ കീഴിലാണ് ഈ ഇടവക പള്ളി.
ചിത്രശാല
വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ വർഗ്ഗം:ഇരിങ്ങാലക്കുട രൂപതയിലെ പള്ളികൾ
ഭരണഘടന അനുഛേദം 158
ഭാരതത്തിന്റെ ഭരണഘടനയുടെ അനുഛേദം 158 ഗവർണ്ണറുടെ ഉദ്യോഗത്തിന്റെ വ്യവസ്ഥകളെക്കുറിച്ച് പ്രതിപാദിക്കുന്നു.ഇതനുസരിച്ച് ഗവർണ്ണർ പാർലമെന്റിന്റെ ഇരുസഭകളിൽ ഏതെങ്കിലുമോ,ഒന്നാം പട്ടികയിൽ നിർദ്ദേശിച്ചിട്ടുള്ള ഏതെങ്കിലും സംസ്ഥാനത്തെ നിയമനിർമ്മാണമണ്ഡലത്തിന്റെ ഒരു സഭയിലേയോ അംഗമായിരിയ്ക്കുവാൻ പാടില്ല എന്നും ആദായകരമായ മറ്റേതെങ്കിലും ഉദ്യോഗം വഹിക്കുവാൻ പാടില്ല എന്നും ഈ അനുഛേദം പ്രസ്താവിക്കുന്നു.വാടക കൊടുക്കാതെ തന്നെ ഔദ്യോഗിക വസതികൾ ഉപയോഗിയ്ക്കുന്നതിനു അവകാശമുണ്ടായിരിക്കുന്നതും വേതനങ്ങളും ബത്തകളും അദ്ദേഹത്തിന്റെ ഉദ്യോഗകാലാവധിയ്ക്കുള്ളിൽ കുറവുചെയ്യാൻ പാടുള്ളതല്ല എന്നും,ഒരാൾ തന്നെ രണ്ടോ അതിലധികമോ സംസ്ഥാനങ്ങളുടെ ഗവർണ്ണറായി നിയമിക്കപ്പെടുമ്പോൾ അദ്ദേഹത്തിനു കൊടുക്കേണ്ട വേതനങ്ങളും ബത്തകളും രാഷ്ട്രപതി ഉത്തരവു വഴി നിശ്ചയിക്കാവുന്ന അനുപാതത്തിൽ ആ സംസ്ഥാനങ്ങൾക്കിടയിൽ വിഭജിച്ചുകൊടുക്കേണ്ടതാണെന്നും ഈ അനുഛേദത്തിൽ വ്യവസ്ഥ ചെയ്തിരിയ്ക്കുന്നു.
വർഗ്ഗം:ഇന്ത്യൻ ഭരണഘടന വർഗ്ഗം:നിയമങ്ങൾ
ദി ഫോക്ലോർ സൊസൈറ്റി
യുണൈറ്റഡ് കിംഗ്ഡത്തിലെ ഫോക്ലോർ പഠനത്തിനായുള്ള ഒരു ദേശീയ അസോസിയേഷനാണ് ദി ഫോക്ലോർ സൊസൈറ്റി (FLS).
പരമ്പരാഗത സംഗീതം, പാട്ട്, നൃത്തം, നാടകം, ആഖ്യാനം, കലകൾ, കരകൗശലങ്ങൾ, ആചാരങ്ങൾ, വിശ്വാസങ്ങൾ എന്നിവയുൾപ്പെടെ പരമ്പരാഗത പ്രാദേശിക സംസ്കാരം പഠിക്കുന്നതിനായി 1878-ൽ ലണ്ടനിൽ ഇത് സ്ഥാപിതമായി. നോട്ട്സ് ആന്റ് ക്വയറീസ് പേജുകളിൽ എലിസ ഗച്ച് നടത്തിയ ഒരു നിർദ്ദേശമാണ് ഫൗണ്ടേഷനെ ഇതിന് പ്രേരിപ്പിച്ചത്.
ഇംഗ്ലീഷ് നിയമപ്രകാരം രജിസ്റ്റർ ചെയ്ത ഒരു ചാരിറ്റിയാണ് സൊസൈറ്റി.
ദി റോയൽ ആന്ത്രപ്പോളജിക്കൽ ഇൻസ്റ്റിറ്റ്യൂട്ട് ഓഫ് ഗ്രേറ്റ് ബ്രിട്ടൻ ആൻഡ് അയർലൻഡ് 50 ഫിറ്റ്സ്റോയ് സ്ട്രീറ്റ്, ലണ്ടൻ ആണ് ഫോക്ലോർ സൊസൈറ്റിയുടെ ഓഫീസ്.
അംഗങ്ങൾ
ഫോക്ക്-ലോർ എന്ന പദം ആദ്യമായി അവതരിപ്പിച്ച നോട്ട്‌സ് ആൻഡ് ക്വറീസ് എഡിറ്ററായ വില്യം തോംസ് സൊസൈറ്റിയുടെ രൂപീകരണത്തിൽ നിർണായക പങ്കുവഹിച്ചതായി തോന്നുന്നു. കൂടാതെ ജി.എൽ. ഗോമ്മിനൊപ്പം വർഷങ്ങളോളം മുൻനിര അംഗവുമായിരുന്നു.
റിച്ചാർഡ് ഡോർസന്റെ 1967-ലെ ബ്രിട്ടീഷ് നാടോടിക്കഥകളുടെ കാലഹരണപ്പെട്ട ചരിത്രത്തിലെ ചില പ്രമുഖ അംഗങ്ങളെ "മഹത്തായ ടീം" എന്ന് തിരിച്ചറിഞ്ഞു. ഈ മേഖലയിലെ ബൗദ്ധിക താൽപ്പര്യത്തിന്റെ കുതിച്ചുചാട്ടത്തിന്റെ അവസാന വിക്ടോറിയൻ നേതാക്കൾ ആൻഡ്രൂ ലാങ്, എഡ്വിൻ സിഡ്നി ഹാർട്ട്‌ലാൻഡ്, ആൽഫ്രഡ് നട്ട്, വില്യം അലക്സാണ്ടർ ക്ലോസ്റ്റൺ, എഡ്വേർഡ് ക്ലോഡ്, ഗോമ്മെ എന്നിവരായിരുന്നു. പിൽക്കാല ചരിത്രകാരന്മാർ ജോസഫ് ജേക്കബ്സിനെപ്പോലുള്ള അംഗങ്ങളുടെ ആധുനികത്തിനു മുമ്പുള്ള വീക്ഷണങ്ങളിൽ ആഴത്തിലുള്ള താൽപ്പര്യം പ്രകടിപ്പിച്ചു. സൊസൈറ്റിയുടെ പ്രഭാഷണങ്ങളിലും പ്രസിദ്ധീകരണങ്ങളിലും ദീർഘകാലം സേവനമനുഷ്ഠിച്ച അംഗവും സ്ഥിരമായ സംഭാവന നൽകിയിട്ടുള്ള വ്യക്തിയുമാണ് ഷാർലറ്റ് സോഫിയ ബേൺ. സൊസൈറ്റിയുടെ ജേണലിന്റെ എഡിറ്ററും പിന്നീട് സൊസൈറ്റിയുടെ പ്രസിഡന്റുമായ (1909-10) ആദ്യ വനിതയായിരുന്നു അവർ. ലിങ്കൺഷെയർ ഫോക്ക്‌ലോറിസ്റ്റായ എഥൽ റുഡ്‌കിൻ ശ്രദ്ധേയയായ ഒരു അംഗമായിരുന്നു. അവരുടെ പ്രസിദ്ധീകരണങ്ങളിൽ ജേണലിലെ നിരവധി ലേഖനങ്ങളും അതുപോലെ ലിങ്കൽഷയർ ഫോക്ലോർ എന്ന പുസ്തകവും ഉൾപ്പെടുന്നു.
പ്രസിദ്ധീകരണങ്ങൾ
സൊസൈറ്റി ടെയ്‌ലർ, ഫ്രാൻസിസ് എന്നിവരുമായി സഹകരിച്ച്, ഫോക്ലോർ എന്ന ജേണൽ പ്രതിവർഷം നാല് ലക്കങ്ങളിൽ പ്രസിദ്ധീകരിക്കുന്നു, കൂടാതെ 1986 മുതൽ ഒരു വാർത്താക്കുറിപ്പ്, FLS ന്യൂസ്.
1878-ൽ ദി ഫോക്ക്-ലോർ റെക്കോർഡ് എന്ന പേരിൽ ആരംഭിച്ച ജേണൽ, ദ ഫോക്ക്-ലോർ ജേണലായി തുടരുകയോ പുനരാരംഭിക്കുകയോ ചെയ്തു, 1890 മുതൽ അതിന്റെ ലക്കങ്ങൾ "ഫോക്ക്-ലോർ: മിത്ത്, പാരമ്പര്യം, സ്ഥാപനം, ആചാരം എന്നിവയുടെ ത്രൈമാസ അവലോകനം" എന്ന തലക്കെട്ടിൽ വാല്യങ്ങളായി സമാഹരിച്ചു. ആർക്കിയോളജിക്കൽ റിവ്യൂ ആൻഡ് ദി ഫോക്ക്-ലോർ ജേർണൽ ഇൻകോർപ്പറേറ്റിംഗ്. ആൽഫ്രഡ് നട്ടിന്റെ പിൻഗാമിയായി ജോസഫ് ജേക്കബ്സ് ആദ്യത്തെ നാല് വാർഷിക വാല്യങ്ങൾ ത്രൈമാസ അവലോകനമായി എഡിറ്റ് ചെയ്തു. സ്ട്രാൻഡിലെ ഡേവിഡ് നട്ടിന്റെ തലവനായ ആൽഫ്രഡ് നട്ട് 1890 മുതൽ പ്രസാധകനായിരുന്നു.
പുറംകണ്ണികൾ
വർഗ്ഗം:നാട്ടറിവ്
ഏണസ്റ്റ് ബ്ലോക്ക്
ഏണസ്റ്റ് ബ്ലോക്ക്  (ജർമ്മൻ: ɛʁnst blɔx), ജൂലൈ 8, 1885 - ഓഗസ്റ്റ് 4, 1977) ഒരു ജർമ്മൻ മാർക്സിസ്റ്റ് തത്ത്വചിന്തകനായിരുന്നു. ജോർജ് വിൽഹെം ഫ്രീഡ്രിക്ക് ഹെഗലും കാൾ മാർക്സും ബ്ളോക്കിനെ സ്വാധീനിച്ചിരുന്നു.അതോടൊപ്പം തോമസ് മുന്റേസർ, പരാസെൽസസ്,  ജേക്കബ് ബോഹ്മെ തുടങ്ങിയ മതഭക്തരും മതവിശ്വാസികളും അദ്ദേഹത്തെ സ്വാധീനിച്ചിരുന്നു. ഗൊർഗി ലുകാക്ക്സ്, ബെർറ്റോൾട്ട് ബ്രെക്റ്റ്,  കർട്ട് വീൽ, വാൾട്ടർ ബെഞ്ചമിൻ, തിയോഡോർ ഡബ്ല്യു അഡോർണോ എന്നിവരുമായി അദ്ദേഹം സൗഹൃദം സ്ഥാപിച്ചു. അടിച്ചമർത്തലും ചൂഷണത്തിലും അകപ്പെട്ടിരിക്കുന്ന ഒരു മാനവികത ലോകത്ത് എല്ലായ്പ്പോഴും യഥാർഥത്തിൽ ഒരു വിപ്ലവ ശക്തിയായിരിക്കും എന്ന ആശയം ബ്ളോക്കിന്റെ പ്രബന്ധത്തിൽ പ്രധാനമായും ശ്രദ്ധ കേന്ദ്രീകരിക്കുന്നു.
ബാഹ്യ ലിങ്കുകൾ
വർഗ്ഗം:1885-ൽ ജനിച്ചവർ വർഗ്ഗം:1977-ൽ മരിച്ചവർ വർഗ്ഗം:മാർക്സിസ്റ്റ് എഴുത്തുകാർ വർഗ്ഗം:ജൂത തത്ത്വചിന്തകർ വർഗ്ഗം:മാർക്സിസ്റ്റ് സൈദ്ധാന്തികർ വർഗ്ഗം:ജൂത സോഷ്യലിസ്റ്റുകൾ
പൂമണി
ജീവിതരേഖ
കർഷക കുടുംബത്തിൽ കോവിൽപ്പട്ടിക്കടുത്തുള്ള ആണ്ടിപ്പട്ടിയിൽ ജനിച്ചു. കി. രാജനരായണനും പി. കേശവദേവും പോലുള്ള എഴുത്തുകാരുടെ സൃഷ്ടികളിൽ ആകൃഷ്ടനായി സാഹിത്യ രചനകളിലേക്കു തിരിഞ്ഞു. കേശവദേവിന്റെ 'അയൽക്കാർ' എന്ന നോവലിന്റെ മാതൃക തന്നെ ഏറെ ആകർഷിച്ചിരുന്നതായി അദ്ദേഹം പറഞ്ഞിട്ടുണ്ട്. 'കരുവെല്ലാം പൂക്കൾ' എന്ന പേരിൽ എൻ.എഫ്.ഡി.സി. ക്കു വേണ്ടി തമിഴ് സിനിമ നിർമ്മിച്ചിട്ടുണ്ട്.
പുറം കണ്ണികൾ
വർഗ്ഗം:1947-ൽ ജനിച്ചവർ വർഗ്ഗം:തമിഴ് നോവലെഴുത്തുകാർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
കെ.വി. സുരേന്ദ്രനാഥ്
ലഘുചിത്രം|കെ.വി. സുരേന്ദ്രനാഥ് കേരളത്തിലെ പ്രമുഖ കമ്യൂണിസ്റ്റ് നേതാവും എഴുത്തുകാരനും പരിസ്ഥിതി പ്രവർത്തകനുമായിരുന്നു കെ.വി. സുരേന്ദ്രനാഥ് (24 മേയ് 1925 - 9 സെപ്റ്റംബർ 2005). ആറും ഏഴും എട്ടും നിയമസഭകളിലെ അംഗമായിരുന്നു. ഒൻപതാം ലോക്സഭാംഗമായും തെരഞ്ഞെടുക്കപ്പെട്ടു. സൈലന്റ്‌ വാലി പ്രശ്നത്തിന്റെയും "അശംബു ഗ്രീൻസ്‌" എന്ന പ്രകൃതി സംഘടനയുടെയും മുൻനിരപ്രവർത്തകരിൽ ഒരാളായിരുന്നു.
ജീവിതരേഖ
1925 - ന് തിരുവനന്തപുരത്ത് ജനിച്ചു. തത്ത്വശാസ്‌ത്രത്തിൽ ബിരുദം നേടി. തിരുവനന്തപുരം സ്റ്റുഡന്റ്സ് ഓർഗനൈസേഷൻ (ടി.എസ്.ഒ) എന്ന വിദ്യാർത്ഥി സംഘടന രൂപീകരിച്ചു പ്രവർത്തിച്ചു.കോളേജ്‌ വിദ്യാഭ്യാസത്തിനു ശേഷം കുറച്ചുകാലം 'ഇന്ത്യൻ തിങ്കർ' എന്ന പത്രത്തിൽ പ്രവർത്തിച്ചു. അവിഭക്ത കമ്യൂണിസ്റ്റ്‌ പ്രസ്ഥാനത്തിൽ സജീവമായി. പുന്നപ്ര - വയലാർ സമരത്തിൽ പങ്കെടുത്തു. അഞ്ചുവർഷക്കാലം ഒളിവിലായിരുന്നു. 1945ൽ സിപിഐ യിൽ അംഗമായ സുരേന്ദ്രനാഥ് 1953 മുതൽ 71 വരെ എഐടിയുസിയുടെ ജനറൽ കൗൺസിൽ അംഗം, ട്രേഡ് യൂണിയൻ കൗൺസിലിന്റെ വൈസ് പ്രസിഡന്റ്, എഐടിയുസി കേരള ഘടകത്തിന്റെ വൈസ് പ്രസിഡന്റ് എന്നീ നിലകളിൽ പ്രവർത്തിച്ചു. പ്രസ്‌ ജീവനക്കാർ മുതൽ സർക്കാർ ജീവനക്കാർക്ക്‌ വരെ സംഘടനയുണ്ടാക്കാൻ സഹായവും പിന്തുണയുമായി നിന്നു. 1980 മുതൽ മൂന്നു പ്രാവശ്യം നെടുമങ്ങാട്ടുനിന്ന് എം. എൽ. എയായി തിരഞ്ഞെടുക്കപ്പെട്ടു. 1996-ൽ ലോകസഭാംഗമായി. സി.പി.ഐ യുടെ സംസ്ഥാന നേതാക്കളിലൊരാളുമായി. 1992ൽ സിപിഐയുടെ കേന്ദ്രകമ്മിറ്റിയിലേക്ക് തെരഞ്ഞെടുത്ത സുരേന്ദ്രനാഥ് 95 വരെ അതിൽ അംഗമായിരുന്നു. അവിവാഹിതനായിരുന്നു.
'മാർക്സിസ്റ്റ് വീക്ഷണം' പത്രാധിപരായിരുന്നു. ചൈന, ടിബറ്റ്, സോവിയറ്റ് യൂണിയൻ തുടങ്ങിയ രാജ്യങ്ങൾ സന്ദർശിച്ച സുരേന്ദ്രനാഥ് ലോകത്തിന്റെ മുകൾത്തട്ടിലൂടെ എന്ന യാത്രാവിവരണവും എഴുതിയിട്ടുണ്ട്.
അവലംബം
വർഗ്ഗം:1925-ൽ ജനിച്ചവർ വർഗ്ഗം: 2005-ൽ മരിച്ചവർ വർഗ്ഗം:മേയ് 24-ന് ജനിച്ചവർ വർഗ്ഗം:സെപ്റ്റംബർ 9-ന് മരിച്ചവർ
വർഗ്ഗം:തിരുവനന്തപുരം ജില്ലയിൽ ജനിച്ചവർ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:ആറാം കേരള നിയമസഭാംഗങ്ങൾ വർഗ്ഗം:ഏഴാം കേരള നിയമസഭാംഗങ്ങൾ വർഗ്ഗം:എട്ടാം കേരള നിയമസഭാംഗങ്ങൾ വർഗ്ഗം:ഒൻപതാം ലോക്‌സഭയിലെ അംഗങ്ങൾ വർഗ്ഗം:പരിസ്ഥിതിപ്രവർത്തകർ
ഹാൻസ് ഹോൾബീൻ
ജർമ്മൻ ചിത്രകാരനായിരുന്നു ഹാൻസ് ഹോൾബീൻ (ദ യങ്ങർ)(1497– 1543).ചിത്രമെഴുത്തു ഹോൾബീൻ അഭ്യസിച്ചതു പിതാവായ ഹാൻസ് ഹോൾബീൻ രണ്ടാമനിൽ നിന്നായിരുന്നു. പണ്ഡിതനായ എറാസ്മസിന്റെ ലേഖനങ്ങൾക്ക് ചിത്രം വരച്ചുകൊണ്ടാണ് ഹോൾബീൻ പ്രശസ്തനായത്. ബേസലിൽ താമസിയ്ക്കുന്ന കാലത്തു വരച്ച പരേതൻ ആണ് അദ്ദേഹത്തിന്റെ ഉത്തമ കലാസൃഷ്ടിയായി വിലയിരുത്തപ്പെടുന്നത്. യൂറോപ്പിനെ ഗ്രസിച്ച പ്ലേഗ് മഹാമാരിയെ പ്രതിപാദ്യമാക്കി വരച്ച മരണനൃത്തവും ഏറെ ശ്രദ്ധിയ്ക്കപ്പെട്ടു. ഇംഗ്ലണ്ടിലെ പല പ്രമുഖരുടേയും ഛായാചിത്രകാരനായി പേരെടുത്ത ഹോൾബീന്റെ ചിത്രങ്ങൾ വിൻസർ കൊട്ടാരത്തിൽ സൂക്ഷിച്ചിരിയ്ക്കുന്നു.
പുറംകണ്ണികൾ
വർഗ്ഗം:ജർമ്മൻ ചിത്രകാരന്മാർ‎
ഫ്ലോറന്റീനോ പെരസ്
ഔദ്യോഗിക ജീവിതം
പെരെസ് മാഡ്രിഡിലെ പോളിടെക്നിക് സർവകലാശാലയിൽ നിന്നാണ് തന്റെ ബിരുദം നേടിയത്.
1993-ൽ അദ്ദേഹത്തെ ഒ.സി.പി കൺസ്ട്രൂഷ്യോൺസിന്റെ വൈസ് പ്രസിഡന്റായി തിരഞ്ഞെടുത്തു. ഗൈൻസ് വൈ നവാരോയുമായി ഒ‌സി‌പി സംയോജിപ്പിച്ചതിനുശേഷം 1997 ൽ എസ്‌എ (എസി‌എസ്) ആക്ടിഡിവേഡ്സ് ഡി കൺസ്ട്രൂസിയൻ വൈ സെർവിസിയോസിൽ അദ്ദേഹം ചേർന്നു, പുതിയ കമ്പനിയുടെ പ്രസിഡന്റായി അദ്ദേഹത്തെ നിയമിക്കപ്പെട്ടു.
2018 ലെ കണക്കനുസരിച്ച് അദ്ദേഹം നയിക്കുന്ന ഗ്രുപ്സോ എ.സി.എസ്, സ്പെയിനിലെ ഏറ്റവും വലിയ നിർമ്മാണ കമ്പനിയാണ്, കമ്പനിക്ക്  2.1 ബില്യൺ ഡോളർ ആസ്തി  ഉണ്ട്.
ആദ്യ തവണ
അദ്ദേഹത്തിന്റെ രണ്ടാമത്തെ ശ്രമം കൂടുതൽ വിജയകരമായിരുന്നു; 2000 ൽ പ്രസിഡന്റായി അദ്ദേഹം ചുമതലയേറ്റു, അക്കാലത്ത് നിലവിലെ ചെയർമാനായ ലോറെൻസോ സാൻസിനെ പെരസ് തോൽപ്പിച്ചു. അടുത്തിടെ 1998 ലും 2000 ലും നേടിയ യൂറോപ്യൻ കപ്പ് തിരഞ്ഞെടുപ്പിൽ വിജയിക്കാൻ മതിയായ ക്രെഡിറ്റ് നൽകുമെന്ന് സാൻസ് അനുമാനിച്ചു, എന്നാൽ പെരസിന്റെ പ്രചാരണം ക്ലബ്ബിന്റെ സാമ്പത്തിക പ്രശ്‌നങ്ങളും മുൻ ബോർഡുകളുടെ തെറ്റായ നടത്തിപ്പിന്റെ അവകാശവാദങ്ങളും ഉയർത്തിക്കാട്ടിയായിരുന്നു. കടുത്ത എതിരാളികളായ ബാഴ്‌സലോണയിൽ നിന്ന് ലൂയിസ് ഫിഗോയെ കൊണ്ടുവരുമെന്ന പെരെസിന്റെ വാഗ്ദാനവും തിരഞ്ഞെടുപ്പിൽ നിർണായക പങ്ക് വഹിച്ചു. മൊത്തം വോട്ടുകളുടെ 94.2% നേടി 2004 ൽ പെരെസ് വീണ്ടും തിരഞ്ഞെടുക്കപ്പെട്ടു.
ഓരോ സീസണിലും ലോകത്തിലെ ഏറ്റവും മികച്ച ഫുട്ബോൾ കളിക്കാരിൽ ഒരാളെ റയൽ മാഡ്രിഡിലേക്ക് കൊണ്ടുവരാനുള്ള പെരെസിന്റെ നയത്തിന്റെ തുടക്കമായി ലൂയിസ് ഫിഗോയുടെ ട്രാൻസ്ഫർ അടയാളപ്പെടുത്തി. തന്ത്രം ആദ്യം സിദാനെസ് യെ പവൊനെസ് എന്നാണ് അറിയപ്പെട്ടിരുന്നത്  - എന്നാൽ പിന്നീടത് ഗാലക്റ്റിക്കോസ്  എന്നറിയപ്പെട്ടു. 2001-ൽ, സിനദിൻ സിദാനെ യുവന്റസിൽ  നിന്ന് ലോക റെക്കോർഡ് തുകക്ക് വാങ്ങി. 2002 ൽ റൊണാൾഡോ, 2003 ൽ ഡേവിഡ് ബെക്കാം, 2004 ൽ മൈക്കൽ ഓവൻ, 2005 ൽ റോബിൻ‌ഹോ എന്നിവരെയും പുതിയ നയത്തിൽ പെരസ് മാഡ്രിഡിലെത്തിച്ചു .പെരെസിന്റെ നയം മികച്ച വിജയത്തിനായി പ്രവർത്തിച്ചു, കാരണം ഓരോ പുതിയ ഗാലക്റ്റിക്കോയ്ക്കും ചുറ്റും സ്ക്വാഡ് ഉണ്ടായിരുന്നു, ഒപ്പം ആക്രമണവും പ്രതിരോധവും തമ്മിൽ ടീമിന് നല്ല ബാലൻസ് ഉണ്ടായിരുന്നു. അധികാരമേറ്റ ആദ്യ വർഷങ്ങളിൽ റയൽ മാഡ്രിഡ് രണ്ട് സ്പാനിഷ് ചാമ്പ്യൻഷിപ്പുകളും റെക്കോർഡ് ഒമ്പതാമത് യൂറോപ്യൻ കപ്പും നേടി.
ക്ലബ്ബിന്റെ കടം തീർക്കുന്നതിൽ പെരെസ് വിജയം നേടി; എന്നിരുന്നാലും, ഡയറക്ട്ടർ റാമോൺ കാൽഡെറോൺ ഇതിനെ എതിർത്തു പ്രസ്താവിച്ചു.
ലോകമെമ്പാടുമുള്ള, പ്രത്യേകിച്ച് ഏഷ്യയിൽ, ക്ലബ്ബിന്റെ ഉയർന്ന വിപണന സാധ്യതകളെ മുതലെടുക്കുന്നതിൽ പെരസിന്റെ നയങ്ങൾ സാമ്പത്തിക വിജയത്തിൽ വർദ്ധനവുണ്ടാക്കിയെങ്കിലും, റയൽ മാഡ്രിഡ് ബ്രാൻഡ് വിപണനം ചെയ്യുന്നതിൽ വളരെയധികം ശ്രദ്ധ ചെലുത്തിയെന്നും ഫുട്ബോളിൽ പര്യാപ്തമല്ലെന്നും വിമർശനങ്ങൾ ഉയർന്നിരുന്നു. ടീമിനും ക്ലബിനും മൊത്തത്തിൽ ഒരു പുതിയ ദിശ ആവശ്യമാണെന്ന് അംഗീകരിച്ചുകൊണ്ട് 2006 ഫെബ്രുവരി 27 ന് അദ്ദേഹം രാജി പ്രഖ്യാപിച്ചു.
രണ്ടാം ടേം
2009 മെയ് 14 ന് റിറ്റ്സ് മാഡ്രിഡ് ഹോട്ടലിൽ നടന്ന പത്രസമ്മേളനത്തിൽ പെരെസ് റയൽ മാഡ്രിഡ് പ്രസിഡന്റ് സ്ഥാനാർത്ഥിത്വം പ്രഖ്യാപിച്ചു. 2009 ജൂൺ 1 ന് പ്രസിഡന്റ് സ്ഥാനത്തേക്ക് മത്സരിക്കാൻ ആവശ്യമായ 57,389,000 യൂറോ ഗ്യാരണ്ടി നൽകാൻ കഴിയുന്ന ഒരേയൊരു സ്ഥാനാർത്ഥി അദ്ദേഹമാണെന്നതിനാൽ, പെരെസിനെ റയൽ മാഡ്രിഡിന്റെ പുതിയ പ്രസിഡന്റായി പ്രഖ്യാപിച്ചു.
തന്റെ ആദ്യ ടേമിൽ പിന്തുടർന്ന ഗാലക്റ്റിക്കോസ് നയം പെരെസ് തുടർന്നു. 2009 ജൂൺ 8 ന് മിലാനിൽ നിന്ന് 60 മില്യൺ പൗണ്ടിനു  താഴെയാണ് അദ്ദേഹം കക്കയെ  വാങ്ങിയത്  , ജൂൺ 11 ന് മാഞ്ചസ്റ്റർ യുണൈറ്റഡ് 80 മില്യൺ പൗണ്ട് സ്വീകരിച്ചു   ക്രിസ്റ്റ്യാനോ റൊണാൾഡോയ്ക്കുള്ള  ഓഫർ അംഗീഗരിച്ചു. ഇത് ലോക റെക്കോർഡ് വീണ്ടും തകർത്തു. ജൂൺ 25 ന് പെരെസും റയൽ മാഡ്രിഡും വലൻസിയ സെന്റർ ബാക്ക് ആർബിയോളയെ  15 മില്യൺ യൂറോക്ക്  ഒപ്പിടുന്നതായി പ്രഖ്യാപിച്ചു. ജൂലൈ 1 ന് ഒളിമ്പിക് ലിയോണിൽ നിന്ന് കരീം ബെൻസെമയെ കുറഞ്ഞത് 30 മില്യൺ പൗണ്ട്   നിരക്കിൽ പെരെസ് വാങ്ങി. അത് കളിക്കാരന്റെ വിജയത്തെ ആശ്രയിച്ച് 35 മില്യൺ പൗണ്ട് ആയി  ഉയരും എന്നും നിർബദ്ദന വച്ചു.
2009 ഓഗസ്റ്റ് 5 ന് ലിവർപൂളിൽ നിന്ന് സാബി അലോൺസോ ഒപ്പുവച്ചതായി റയൽ മാഡ്രിഡ് സ്ഥിരീകരിച്ചു
2010 മെയ് 31 ന് പെരെസ് 6.8 മില്യൺ പൗണ്ടിന് ഹോസ് മൗറീഞ്ഞോയെ റയൽ മാഡ്രിഡിന്റെ പുതിയ പരിശീലകനായി നിയമിച്ചു
അടുത്ത മൂന്ന് വർഷത്തിനിടയിൽ, 2010 ൽ ദക്ഷിണാഫ്രിക്കയിൽ നടന്ന ലോകകപ്പിൽ യൂറോപ്പിലെ എലൈറ്റ് ഫുട്ബോൾ ക്ലബ്ബുകളിൽ നിന്ന് ശ്രദ്ധ ആകർഷിച്ച ജർമ്മൻ വണ്ടർകിഡ് മെസുത് ഓസിൽ, ഏഞ്ചൽ ഡി മരിയ എന്നിവരുൾപ്പെടെ നിരവധി പുതിയ മുഖങ്ങളെ പെരെസ് ടീമിലേക്ക് കൊണ്ടുവന്നു. 2011 ലും 2012 ലും ആഭ്യന്തര വിജയത്തിന്റെ പങ്ക് ഈ സ്ക്വാഡ് ആസ്വദിച്ചു, ക്ലബ് ഒരു കോപ ഡെൽ റേ കിരീടവും സ്പാനിഷ് ലീഗ് കിരീടവും സ്വന്തമാക്കി. എന്നിരുന്നാലും, യൂറോപ്യൻ മത്സരത്തിൽ ക്ലബ്ബിന്റെ വിജയക്കുറവും നിരാശാജനകമായ 2012–13 സീസണും മൗറീഞ്ഞോയെ തന്റെ മുൻ ക്ലബായ ചെൽസിയിലേക്ക് പോകാൻ പ്രേരിപ്പിച്ചു.
2013 ജൂൺ 2-ന് പെരസ് റയൽ മാഡ്രിഡ് പ്രസിഡന്റായി നാലാം തവണയും നിയമിക്കപ്പെട്ടു .മൗറീഞ്ഞോയ്ക്ക് പകരമായി കാർലോ ആഞ്ചലോട്ടിയെ കൊണ്ടുവന്നു. ആദ്യ പതിനൊന്നിൽ ലൂക്കാ മോഡ്രിച്ചിനും കരീം ബെൻസെമയ്ക്കും ഇടം ലഭിക്കുന്നതിനായി സീസണിന്റെ തുടക്കത്തിൽ മെസുത് ഓസിൽ, ഗോൺസാലോ ഹിഗ്വാൻ എന്നിവരെ യഥാക്രമം ആഴ്സണലിനും നാപോളിക്കും വിറ്റു. വെൽഷ് ഫുട്ബോൾ കളിക്കാരനും പി‌എഫ്‌എ പ്ലെയർ ഓഫ് ദ ഇയറും നേടിയ ഗാരത് ബെയ്‌ലിനെ 86 മില്യൺ പൗണ്ട് എന്ന റെക്കോഡ് തുകക്ക് പെരസ്  മാഡ്രിഡിലെത്തിച്ചു. സ്പാനിഷ് പ്രതിഭകളായ പ്ലേമേക്കർ ഇസ്കോ, മിഡ്ഫീൽഡർ അസിയർ ഇല്ലറാമെണ്ടി, എന്നിവരെ സീസൺ ആരംഭിക്കുന്നതിന് മുമ്പ് പെരെസ് സുരക്ഷിതമാക്കി. റയൽ മാഡ്രിഡ് കോപ ഡെൽ റേയും പത്താം ചാമ്പ്യൻസ് ലീഗ് കിരീടവും നേടിയതിനാൽ അടുത്ത സീസൺ വിജയമായിരുന്നു.
2014 സമ്മർ ട്രാൻസ്ഫർ വിൻഡോയിൽ, പെരെസ് 2014 ഫിഫ ലോകകപ്പ് താരങ്ങളായ ജെയിംസ് റോഡ്രിഗസ്, ടോണി ക്രൂസ്,, കെയ്‌ലർ നവാസ് എന്നിവരെ 95 മില്യൺ പൗണ്ട്  ചെലവിൽ റയൽ മാഡ്രിഡിലേക്ക് കൊണ്ടുവന്നു. ഒപ്പം വായ്പാ ഇടപാടിൽ മാഞ്ചസ്റ്റർ യുണൈറ്റഡിൽ നിന്ന് ഹെർണാണ്ടസിനേയും എടുത്തു. വേതന തർക്കങ്ങളും ആദ്യ പതിനൊന്നിൽ ഇടം ലഭിക്കാത്തതിന്റെയും  പേരിൽ ഏഞ്ചൽ ഡി മരിയ 60 മില്യൺ പൗണ്ട് എന്ന ബ്രിട്ടീഷ് ക്ലബ് റെക്കോർഡ് തുകക്ക് മാഞ്ചസ്റ്റർ യുണൈറ്റഡിലേക്ക് പോയി. ഈ ട്രാൻസ്ഫർ വിൻഡോയിൽ ബയേൺ മ്യൂണിക്കിൽ ചേരാൻ സാബി അലോൺസോയും പുറപ്പെട്ടു. ബയേൺ, ബാഴ്‌സലോണ, ആഴ്സണൽ എന്നിവയുൾപ്പെടെ യൂറോപ്പിലെ പല വൻകിട ക്ലബ്ബുകളുമായും മത്സരിച്ച് റയൽ മാഡ്രിഡ് 16 വയസുള്ള നോർവീജിയൻ താരം മാർട്ടിൻ എഡെഗാർനെ   2015 ജനുവരിയിൽ വാങ്ങിക്കൊണ്ട്  പെരെസ് ട്രാൻസ്ഫർ മാർക്കറ്റിൽ തന്റെ കഴിവ് വീണ്ടും തെളിയിച്ചു.
പരാമർശങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1947-ൽ ജനിച്ചവർ വർഗ്ഗം:All articles with dead external links വർഗ്ഗം:Pages with unreviewed translations
മർദാനി ജുമർ
ഇന്ത്യൻ സംസ്ഥാനങ്ങളായ ജാർഖണ്ഡ്, ഛത്തീസ്ഗഡ്, ഒഡീഷ എന്നിവിടങ്ങളിൽ പുരുഷന്മാർ അവതരിപ്പിക്കുന്ന ഒരു നാഗ്പുരി ശൈലിയിൽ ഉള്ള നാടോടി നൃത്തമാണ് മർദാനി ജുമർ (Mardani Jhumar) (അധവാ മർദന ജുമർ (Mardana Jhumar)). വിളവെടുപ്പിന് ശേഷം നടത്തുന്ന മേളയിൽ ആണ് ഈ നൃത്തം ഉണ്ടാകുന്നത്. പുരുഷന്മാർ ഗോങ്ഗ്രൂ വസ്ത്രം ധരിക്കുന്നു, വാളും പരിചയും പിടിച്ച് പരസ്പരം കൈപിടിച്ച് വൃത്താകൃതിയിൽ നൃത്തം ചെയ്യുന്നു. ഈ നൃത്തത്തിൽ ഉപയോഗിക്കുന്ന സംഗീതോപകരണങ്ങൾ മന്ദർ, നാഗര, ധക്, ഷെഹ്നായി അല്ലെങ്കിൽ ബൻസി എന്നിവയാണ്. ഈ നൃത്ത പ്രസ്ഥാനം പുരുഷ ഊർജ്ജത്തെ പ്രതിഫലിപ്പിക്കുന്നു. ചിലപ്പോൾ നക്‌നി എന്നറിയപ്പെടുന്ന വനിതാ നർത്തകർ അവരെ അനുഗമിക്കും.
റഫറൻസുകൾ
വർഗ്ഗം:ഇന്ത്യൻ നാടോടി നൃത്തങ്ങൾ
നല്ല മത്തി
ക്ലൂപ്പിഡേ (Clupeidae) കുടുംബത്തിലെ സമുദ്രജല മത്സ്യമായ മത്തി വിഭാഗത്തിലെ ഒരു ഇനമാണ് നല്ല മത്തി  അഥവാ നെയ്യ്‌ മത്തി '''Indian Oil Sardine. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്. ഇന്ത്യയിൽ ഏറ്റവുമധികം പിടിക്കപ്പെടുന്ന ഭക്ഷ്യയോഗ്യമായ മൽസ്യങ്ങളിൽ ആദ്യ രണ്ടിൽ ഒന്നാണ് ഇവ. നെയ്യ്‌ മത്തി, സ്വർണവരയൻ മത്തി, കാരി ചാള എന്നിവയാണ് കേരളത്തിലെ സമുദ്രതീരങ്ങളിൽ ലഭ്യമാകുന്ന മൂന്ന് ഇനം മത്തി വിഭാഗങ്ങൾ.
പ്രജനനം
ജൂണിനും ഡിസംബറിനും ഇടയിൽ ആണ് പ്രജനന കാലം. മുട്ടയിട്ടു പ്രജനനം നടത്തുന്ന മത്സ്യമാണ് ഇവ, ഒറ്റത്തവണ 75,000 മുട്ടകൾ വരെ ഇടുന്നു. 24 മണിക്കൂറിനുള്ളിൽ മുട്ടവിരിയുന്നു.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ വർഗ്ഗം:കടൽ മത്സ്യങ്ങൾ